Rezolucija 1244 - noćna mora Aleksandra Vučića | Politički život\nPočetna strana > Rubrike > Politički život > Rezolucija 1244 - noćna mora Aleksandra Vučića\nLošom i ishitrenom odlukom da podrži Hilari Klinton, kao kandidata na predsedničkim izborima u SAD 2016. godine, dovela je Aleksandra Vučića u krajnje nezgodnu poziciju. On je u američkoj predizbornoj kampanji 2016. godine bio gost Klinton fondacije, kada je podržao kandidaturu Hilari Klinton sa dva miliona dolara. Nakon pobede Donalda Trampa na predsedničkim izborima u SAD, Vučić je pokušao da relativizuje svoju podršku Hilari Klinton i da istakne u prvi plan kontakte sa političarima iz Trampove administracije. Iako pokušava da prevari javnost, nije uspeo da prevari sebe. Aleksandar Vučić bi sve učinio da može da izbriše epizodu u kojoj sedi na stolici sa usiljenim osmehom na licu, dok ga Bil Klinton cinično tapše po leđima. Da stvar bude gora, Donald Tramp je više puta pozivao specijalnog tužioca da ispita kriminalne delatnosti Fondacije Klinton za koju postoje osnovane sumnje da je nelegalnim putem sticala sredstva od kojih je finansirala kriminalne aktivnosti određenih grupacija. Iako još uvek nije došlo do sudskog epiloga u tom slučaju, FBI i dalje vodi istragu protiv Klintonovih, koji su u međuvremenu optuženi za nove afere.\nNedavni odlazak predsednika Srbije u posetu SAD realizovan je u cilju pronalaženja mogućnosti da se približi Trampovoj administraciji, ali i zbog njegove lične promocije. U stalnoj potrebi da sebe predstavi kao neophodnog sagovornika i na Istoku i na Zapadu, predsednik Srbije koristi istu vrstu propagande kojom sebe na unutrašnjem planu predstavlja kao neprikosnovenog vođu. I na unutrašnjem i na spoljnom planu on preuveličava svoju ulogu i svoju veličinu, istovremeno umanjujući važnost države u čijem interesu bi trebalo da radi.\nPosetu SAD pratili su komentari režimskih analitičara i naručeni tekstovi u domaćim i stranim medijima, kojima se isticalavažnost posete Vučića, maltene i za same SAD.\nSama činjenica da je sastanak Vučića sa državnim sekretarom SAD organizovan na marginama sednice UN koja je posvećena Bliskom Istoku, govori o tome da je za američkog zvaničnika to bio jedan u nizu usputnih susreta koji svaki zvaničnik obavi na velikim skupovima. Da je za SAD Balkan ili Kosovo tako važno pitanje kako Vučić tvrdi, sigurno bi se potrudili da organizuju konferenciju posećenu upravo toj temi. Takođe, da je za SAD značajno da čuju šta Aleksandar Vučić ima da im kaže, pozvali bi ga da dođe u zvaničnu posetu uz protokol koji je uobičajen za doček stranih predsednika. Ovako usputna kafa u nekom hodniku zgrade UN, daje utisak da druga strana i nije previše zainteresovana ni za tu temu, a ni za sagovornika. Prisustvo Tonija Blera u Nju Jorku sa Aleksandrom Vučićem, samo dodatno potvrđuje takve sumnje. Kao što je poznato, predsednik Srbije je angažovao bivšeg premijera Velike Britanije, koji je bio jedan od najistaknutijih lobista za bombardovanje Srbije, kako bi preko njegovih diplomatskih veza našao podršku za takozvani plan razgraničenja sa Kosovom. S obzirom na to da je on i ovog puta bio prisutan u Nju Jorku, verovatno je preko njegovog angažmana ugovorio sastanke sa zvaničnicima SAD.\nOd američkih zvaničnika nismo čuli ništa novo ni značajno kao poruku nakon sastanka sa predsednikom Vučićem, već uobičajene formalne izjave. Naravno sam Vučić je to interpretirao na potpuno drugačiji način, kako bi postigao zadati cilj, a to je samopromocija.\nS druge strane, iz Vučićevih izjava u Nju Jorku može da se izvuče dosta „mudrih pouka“. Jedna od glavnih poruka nakon sastanka sa Majklom Pompeom koju je istakao Vučić je to da imamo podršku od Amerike za „ukidanje taksi“. Radi se zapravo o carinama koje su paralelne prištinske institucije uvele na robu iz Srbije, ali predsednik Srbije ne sme da ih nazove pravim imenom s obzirom na to da tvrdi kako nije uveo granicu između Kosova i ostatka Srbije. Činjenica je da jeste uveo klasičnu granicu sa carinom, na kojoj se sada srpska roba carini. Još smešnija je formulacija da „mi imamo podršku za ukidanje taksi“ s obzirom na to da mi takse nismo ni uveli, već prištinske vlasti carine srpsku robu prema uredbi (Odluka Vlade Kosova o uvođenju carina od 100 odsto na uvoz robe iz Srbije i Bosne i Hercegovine) koju su same donele. Iz tog razloga nije logično da Vučić dobija podršku da ukine carinu, jer je on nije ni uveo. Jedini način da to uradi, bio bi da demontira granicu koju je instalirao na osnovu dogovora sa zapadnim vlastodavcima.\nDa je za SAD značajno da čuju šta Vučić ima da im kaže, pozvali bi ga da dođe u zvaničnu posetu uz protokol koji je uobičajen za doček stranih predsednika. Ovako usputna kafa u nekom hodniku zgrade UN, daje utisak da druga strana i nije previše zainteresovana ni za tu temu, a ni za sagovornika. Prisustvo Tonija Blera u Nju Jorku sa Vučićem, samo dodatno potvrđuje takve sumnje\nAli o takvom potezu predsednik Srbije ni ne sanja. On sam uporno ponavlja kako je neophodno da razgovori sa Albancima budu što pre nastavljeni, iako se odvijaju na štetu Srbije. To je ponovio i u SAD, pa se stiče utisak da je predsedniku Srbije više stalo do toga da preda Kosovo, nego samim Albancima. Da nije tako sada bi imao čvrste razloge da prekine razgovore koji su vođeni pod okriljem Brisela zbog neuspeha, poništi prethodne dogovore i nastavi dijalog u okviru UN. Međutim njemu tako nešto ne pada na pamet, zapravo ne sme da mu padne na pamet, jer je obećao da će potpisati dogovor sa Albancima kojim će priznati Kosovo kao nezavisnu državu.To potvrđuje i njegova izjava iz Nju Jorka „nije važna politička cena koju morate da platite“. Zapravo Vučić i ovde manipuliše pojmovima kao i u slučaju taksi i carina, kako bi predstavio sebe kao žrtvu, a ne krivca. Cena koja treba da se plati je Kosovo i to je nešto što je on unapred preuzeo kao obavezu, kako bi došao na vlast. Da stvari budu jasnije, Kosovom treba da platimo Vučićevu sedmogodišnju diktatorsku vladavinu, koju su on i njegovi saradnici iskoristili da se obogate na račun države. Pored toga kao „bonus“ državu i narod koji predstavljaju, ponižavaju na sve moguće načine, pa je tako predsednik Srbije još jednom u Nju Jorku ponovio kako „Srbi imaju nežne uši i ne vole da slušaju stvari koje imaju veze sa realnošću, više vole ono što ima veze sa našim mitovima“.\nZa predsednika Srbije je izgleda Ustav Srbije nad kojim se zakleo- mit, kao i međunarodna Rezolucija 1244 koju ne pominje ni u snu. Možda će jednog dana izjaviti i kako je država Srbija mit i doneti odluku da je likvidira. Svoju ličnu mitologiju-da je veliki vođa i hrabri junak, državnik svetskog ranga i lider u regionu, krotitelj lavova i osvajač Trampovog poverenja, prijatelj i Makrona i Erdogana, komandant Vulinove vojske i mudrac koji do sada nije hodao Srbijom, spasitelj nacije i pokrovitelj radikalskog prosvetiteljstva, vođa navijača i mangup iz „Blokova“ - s druge strane ne bi menjao ni za šta. Aleksandar Vučić je u planu „razgraničenja“ koji je dogovoriosa Tačijem video šansu da dobije „nešto“ čime bi mogao da manipuliše, predstavljajući dogovor kao veliku pobedu. Suštinski, on je spreman na to da pokloni preko 10 hiljada kvadratnih kilometara teritorije Srbije, a da zauzvrat dobije natrag tri sela i to proglasi istorijskom pobedom.\nIpak, za ostvarenje svojih planova i mitova, Aleksandar Vučić i nema tako velike mogućnosti kao što misli. Donald Tramp ima mnogo ozbiljnije probleme kojima je posvećen, kao što su trgovinski ratovi, zaustavljanje priliva imigranata, Bliski Istok i Azija. Čak ne pokazuje ni preveliku zainteresovanost za EU, a Kosovo mu je zadnja rupa na svirali. Tači, koji mu je garant sa albanske strane, gubi podršku i neće moći da mu izdejstvuje taj veliki uspeh da tri sela dobije nazad. Angela Merkel, kojoj je obećao da će Kosovo priznati u postojećim granicama, učiniće sve da stopira „razgraničenje“. I na kraju krajeva, šta god da potpiše najveći mu je problem to što nije ubedio predsednika Ruske Federacije da Kosovo treba da postane član UN.\nKoliko god suludo izgledalo, predsednik Srbije i pored svega toga ne odustaje od plana „razgraničenja“ i očigledno je da će se do poslednje nade boriti za mogućnost da dobije tri sela natrag pod uslovom da pokloni sve ostalo i prizna Kosovo kao nezavisnu državu\nJer jedini važeći i obavezujući međunarodno-pravni sporazum za rešavanje kosovskog pitanja je Rezolucija 1244. Sve drugo što je potpisano, a nije u skladu sa tim dokumentom, neko u SB UN može da se ospori. Baš kao „baksuz“ (s Vučićeve tačke gledišta) novi ruski ambasador svakodnevno izgovara tu čarobnu brojku 1244, od čega predsednik Srbije ima noćne more. Pitanje je i kako bi predsednik Srbije objasnio državama koje povlače priznanje Kosova, da je on sam lično rešio da uradi suprotno. Valjda time da ne želi da im staje na muku i dovodi ih u nezgodnu situaciju?\nKoliko god suludo izgledalo, predsednik Srbije i pored svega toga ne odustaje od plana „razgraničenja“ i očigledno je da će se do poslednje nade boriti za mogućnost da dobije tri sela natrag pod uslovom da pokloni sve ostalo i prizna Kosovo kao nezavisnu državu. Da li će u tome uspeti, ostaje nam da ga sprečimo.


Frajle – pravo osveženje – Semendria\nFrajle – pravo osveženje\n09. septembar 2013. KULTURA – Pravi uvod u “jake” muzičke programe imali su Smederevci u petak uveče na centralnoj bini na Gradskom trgu.\nPosle uspešno održanih promotivnih nastupa povodom prvog albuma u karijeri u Beogradu, Zagrebu, Sarajevu, Splitu i koncerata u Srbiji i u par evropskih gradova, Frajle nastavljaju seriju svojih putovanja ove jeseni, a u Smederevu su održale lekciju mnogo iskusnijim kolegama.\nZvuk perfektan, publike taman koliko je potrebno (pun Gradski trg) i odlična atmosfera, po kojoj su inače poznate, uz red priče, daje siguran rezultat – dobro raspoloženje i veliki aplauz.\nMarija Mirković, Nataša Mihajlović, Jelena i Nevena Buča, poznatije kao Frajle, držale su pažnju Smederevcima i naročito Smederevkama do ponoći, kao malo koja muzička grupa do sada, naročito kada su ženski sastavi u pitanju.\nNovosađanke su udružile svoje očaravajuće prednosti “lepšeg”pola i u prvom nastupu pred smederevskom publikom, pokazale da nisu slučajno toliko popularne.\n„Naš prvi album sa putovanja” predstavljen je tokom prve zvanične večeri ovogodišnje Smederevske jeseni i tokom gotovo dvosatnog koncerta, ove simpatične devojke su u najboljem maniru velikih muzičkih imena sigurno izvodile svoje, ali i hitove drugih domaćih i stranih zvezda.\nTako su se na jednom mestu našle numere “Ich liebe dich”, “La bamba” i neprolazni hitovi poput “Devojko mala”, ili najboljih pesama Masima Savića, što je dalo jednu simpatičnu notu sveukupnom pozitivnom utisku.\n« Direktorka Nacionalne biblioteke Indonezije u poseti Narodnoj biblioteci Smederevo\nBeogradsko – smederevska jesenja regata »


U prethodne dve godine pripadnicima MUP-a značajno su povećane zarade, izjavio je danas ministar unutrašnjih poslova Nebojša Stefanović i dodao da tako danas prosečna plata pripadnika policije sa četvrtim stepenom stručne spreme i sa oko 10 godina rada je oko 60.020 dinara, ili prosečno oko 508 evra.\n- Danas je to značajno veća plata, najveća prosečna plata u poslednjih desetak godina od kada imamo statističke podatke i trudićemo se i razgovarao sam o tome i sa predsednikom Vučićem da pronađemo mogućnosti da ove i naredne godine, kada se prvi put budu stekli uslovi, imamo novo povećanje plata za policiju - rekao je Stefanović predstavljajući rezultate vezane za kapitalna ulaganja u MUP i jačanje njegovih kapaciteta.\nKako je naveo ministar, najznačajniji resurs MUP-a svakako su ljudi i u tom smislu zaposleno je ukupno 2.552 nova policajca, od čega u Sektor za vanredne situacije u 2018. godini 153 novih vatrogasaca spasilaca.\nStefanović na Batrovcima Nova oprema omogućava pregeldanje pasoše za dva minuta\nStefanović je najavio da će u taj sektor biti primljeno 113 u maju ove godine, a biće raspisan i novi konkurs za još 200 vatrogasaca.\n- Posebna čast za sve nas je bila briga koja je pokazana prema porodicama svih pripadnika policije koji su stradali u prethodnom periodu i potrudili smo se da u ovoj godini primimo 134 srodnika poginulih i teško ranjenih policajaca - kazao je ministar unutrašnjih poslova.\nKako je rekao Stefanović, kada je postao ministar unutrašnjih poslova, uniforma koju su nosili pripadnici policije bila je stara oko osam godina.\nOn je dodao da je u poslednjih nekoliko godina ta situacija značajno promenjena, kao i da je do sada obezbeđeno 55.700 novih kompleta policijskih uniformi, a nedavno i 53.300 novih borbenih patika i čizama i cipela za pripadnike policije i najavio je i da se planira nabavka obuće za toplo vreme.\nZahvaljujući naporima Vlade Srbije i dobrom finansijskom stanju države biće unapređena i funkcionalnost helikopterske jedinice, i to, kaže ministar, kroz nabavku sedam helikoptera za MUP, od toga četiri tipa H 145, koji će biti isporučeni u 2019. godini i tri helikoptera tipa Airbus H215, koji će biti isporučeni 2021. i 2022. godine.


Političar zaprepastio Ukrajince: Ponosan sam na moju braću Ruse i Putina | WebTribune\nHome U FOKUSU Političar zaprepastio Ukrajince: Ponosan sam na moju braću Ruse i Putina\nBivši poslanik ukrajinskog parlamenta Oleksij Žuravko rekao je da je ponosan na Ruse, nakon što je ruski predsednik Vladimir Putin uputio poruku Saveznoj skupštini.\n„Prvi osećaj je veliki ponos i radost za moju slovensku braću i sestre u Rusiji. Na kraju krajeva, oni žive u zemlji čije vlasti čine sve što je moguće za brz razvoj porodica “, napisao je Žuravko.\nPrema rečima političara, Putinov govor pokazuje da ruske vlasti čine sve što je moguće za poboljšanje života običnih građana. To uključuje povećanje isplata za majke i dodatne plate nastavnicima, uvođenje besplatne hrane za bebe i obezbeđivanje stanovništvu potreban broj vrtića i škola, besplatan internet i još mnogo toga.\n“Rusija zaista pokazuje čitavom svetu da je svrha aktivnosti vlade da poboljša život građanima!” Čak i sa ciljevima postizanja većeg nataliteta, Rusija je postavila sebi zadatak da premaši najrazvijenije zemlje u Evropi “, dodao je Žuravko.\nIstovremeno je naglasio da danas niko ne može da zaustavi Moskvu da realizuje ovaj plan, jer je zemlja obezbedila najviši nivo odbrambenih sposobnosti za decenije koje dolaze. Bivši poslanik je izrazio i žaljenje što je Ukrajina beznadežno zaostala za Rusijom u pogledu razvoja, iako su Ukrajinci živeli bolje od drugih republika za vreme Sovjetskog Saveza.\nŽuravko je dodao da, kao što je istorija pokazala, Moskva može uspešno da se razvija bez Ukrajine, a Kijev bez Rusije – ne. Političar smatra da je u mnogim aspektima potrebno “zahvaliti” bivšem predsedniku Petru Porošenku, bivšem premijeru Arseniju Jacenjuku, bivšem predsedavajućem ukrajinskog parlamenta Andreju Parubiju i trenutnom šefu Ministarstva unutrašnjih poslova Arsenu Avakovu, koji su uložili ogromne napore da se prekinu sve veze sa Rusijom. Štaviše, oni su sproveli “najluđe naloge” kako bi još više rasplamslali sukob sa Rusijom.\nČak i najtvrdokorniji ukrajinski političari trebalo bu da shvate da je dosadašnji politički kurs Ukrajinu pretvorio u gigantski koncentracioni logor, odakle će ljudi tek bežati, siguran je Žuravko.


Četvoro mrtvih u sukobu policije i kriminalaca u Makedoniji\nPolicajac pored kombija u kojem su se nalazili kriminalci i oružje\nU oružanom sukobu između policijske patrole i kriminalne grupe koji se desio u noći sa utorka na sredu u okolini skopskog sela Raduša blizu makedonsko- kosovske granice, ubijena su sva četiri člana te grupe, saopštila je ministarka unutrašnjih poslova Gordana Jankulovska.\nPosle prethodno dobijenih informacija, policija je postavila zasedu i kada je pokušala da zaustavi kombi u kome su bili članovi grupe, vozač nije poslušao naređenje i otvorio je vatru na policajce, a oni su uzvratili. U vozilu je bila veća količina oružja, a utvrđen je i identitet osoba na osnovu dokumenata koji su pronađeni.\n"Radi se o dvojici državljana Republike Makedonije i jednom kosovskom državljaninu, a za četvrtu osobu zasada nemamo utvrđen tačan identitet. Radi se o osobama, naročito jedna od njih, koje su dobro poznate policiji. U prošlosti je ta osoba izvela napad na ovlašćeno službeno lice i osuđena je u odsustvu na 9 godina zatvora i za njim je bila raspisana međunarodna poternica."\nJankulovska kaže da bezbednosno stanje u zemlji nije narušeno i da nema potrebe za zabrinutost kod građana. Ona ističe da policija ima podršku u zemlji i u susedstvu za akcije koje sprovodi:\n"Dobro je što su u proteklom periodu, naročito posle prve policijske akcije, sve političke partije, svi relevantni faktori u Makedoniji, ali i u susedstvu, kao i pretstavnici međunarodne zajednice, osudili ovakvo ponašanje i ogradili se od ovih pojedinaca i grupa koje imaju ekstremne namere."\nMakedonska policija je pre dve nedelje u graničnom regionu ka Kosovu kod skopskog sela Blace pronašla četiri bunkera sa oružjem, municijom i drugom vojnom opremom. Istog dana je i kosovska policija uhapsila sedam ljudi zbog nelegalne trgovine oružjem, a tada je bilo informacija da se radi o istoj grupi koja je obezbeđivala bunkere sa oružjem u Makedoniji.\nU vezi sa incidentima koji se događaju u zadnje vreme u Makedoniji, ambasador OEBS-a u Skoplju Hoze Luis Herero u intervjuu za Radio Slobodna Evropa je izjavio da ne postoji opasnost da se ponove događaji iz 2001. godine i da nasilje neće nikome pomoći.\n"Oni koji misle da će nešsto postići na ovakav način, biće osuđeni od strane međunarodne zajednice", rekao je Herero.\nKviz: Time - ličnost godine, Gusinje, Geminidi...


RTCG - Radio Televizija Crne Gore - Nacionalni javni servis :: Politika :: "Što kvalitetnije okončati fazu konstituisanja nove vlasti"\n16. 10. 2020. 16:34 >> 16:35 1\n"Što kvalitetnije okončati fazu konstituisanja nove vlasti"\nFazu konstituisanja nove vlasti potrebno je što brže i kvalitetnije okončati, poručilo je Predsjedništvo Demosa, navodeći da će ta partija predložiti stručne kadrove na dogovorenim mjestima u državnim institucijama.\nPredsjedništvo, kako je saopšteno, sugeriše još veću koncentraciju rada na racionalnom metodu kadrovskog popunjavanja državnih institucija.\n"Demos će nastaviti saradnju sa drugim subjektima pobjedničke većine na izborima 30. avgusta, posebno u okviru koalicije „Mir je naša nacija“ dosledno se zalažući za konstruktivni doprinos u daljim procesima. Pritom upozoravajući činioce nove političke većine da ozbiljnim i kompetentnim javnim djelovanjem budemo svi na potrebnom nivou vođenja državnih poslova i povjerenja koje je dobijeno od crnogorskih građana", navodi se u saopštenju nakon sjednice Predsjedništva.\nTakođe je zaključeno da će Demos, ne precijenjujući niti potcjenjujući svoje kadrovske potencijale, predložiti stručne kadrove na dogovorenim mjestima u državnim institucijama.\n"Demos će u narednom periodu izvršiti pripreme za održavanje Skupštine stranke koje će se prilagoiti uslovima epidemiološke situacije i propisa. Na sjednici je zaključeno da se u istom periodu održe izborne sjednice Opštinskih odbora. Predsjedništvo je zaključilo da među prioritetima rada stranke treba da budu i pripreme za izbore na opštinskom nivou, prioritetno u Nikšiću zbog redosleda izbora i činjenice da je 30. avgusta opozicija ubjedljivo porazila jednopartijsku vlast u nikšićkoj opštini", dodaje se.\nPredsjedništvo je konstatovalo da je tokom aktuelnog političkog procesa došlo do znatnog pristupanja novih, stručnih članova toj stranci.\nZaključuje se da je Predsjedništvo upoznato sa preliminarnim finansijskim izvještajem o troškovima tokom izbora 30. avgusta, na državnom i lokalnom nivou.


Jun 8, 2016 Discovery Networks\n: Discovery Networks za centralnu i istočnu Evropu, Bliski istok i Afiku (CEEMEA), odeljenje kompanije Discovery Communications, lidera u emitovanju zabavnog programa, objavljuje imenovanje Mircea Medarua na novoformiranu poziciju predsednika sportskog odeljenja za region centralne i istočne Evrope. Stacioniran u Bukureštu, Medaru će podnositi izveštaje Viktoriji Dejvis (Victoria Davies), potpredsednici i direktorki za zemlje centralne i istočne Evrope i blisko sarađivati sa direktorima timova Eurosporta i Discovery kanala. Njegovo imenovanje pokazuje kontinuiranu posvećenost Eurosporta da udovolji željama svojih gledalaca, pošto će Medaru imati strateška i operativna zaduženja širom 13 tržišta, uključujući Srbiju, Rumuniju, Mađarsku, Bugarsku, Hrvatsku, Sloveniju i Republiku Češku, sa ciljem maksimalnog korišćenja postojećih mogućnosti i uočavanja novih načina i prilika za razvoj kompanije Discovery, matične kompanije sportskog emitera Eurosporta, unutrar sveta sporta.\nPre pridruživanja rukovodećem sportskom timu kompanije Discovery, Mircea Medaru je sticao iskustvo od preko 15 godina u poslovnom konsaltingu, i vođenju operacija u oblasti televizijskog programa, produkciji, prodaji i marketingu na nacionalnom i regionalnom nivou, u medijskim kompanijama kao što su Prima TV/SBS Broadcasting, TV Sport/Realitatea TV i Pro TV/Central European Media Enterprises (CME). Kao deo CME tima, Medaru je bio odgovoran za generisanje poslovnog razvoja na regionu bivše Jugoslavije, za akviziciju domaćih i internacionalnih sportskih prava za Sport.ro i Pro TV, kao i za proces ribrendinga CME kanala u Bugarskoj.\n„Od kada je Discovery preuzeo Eurosport, priroda našeg posla se transformisala i ja sam siguran da će Mirceino bogato sportsko iskustvo biti veoma vredno za krojenje sportske strategije u regionu centralne i istočne Evrope, kao i da će nam pomoći da unapredimo svoju sportsku ponudu u budućnosti. Prioritet nam je da stvorimo i isporučimo ubedljiv lokalni sportski sadržaj koji će dalje izgraditi bolje dugoročne vrednosti Eurosport kanala, kako za naše gledaoce, tako i za naše partnere”, izjavila je Viktorija Dejvis, potpredsednica i direktorka za zemlje centralne i istočne Evrope.\n„Sa velikim zadovoljstvom želim dobrodošlicu Medaruu u rukovodeći sportski tim kompanije Discovery i radujem se našoj saradnji! Mircea je uspešan profesionalac za izuzetnim iskustvom u menadžmentu i njegova uloga će biti od velikog značaja u prilagođavanju i implementaciji olimpijske strategije kompanije Discovery, kao i daljem unapređenju poslovanja Eurosporta širom regiona”, rekao je Saša Kojić (Sascha Kojic) potpredsednik sportskog odeljenja za centralnu i istočnu Evropu, Bliski istok i Afriku.\n„Čast mi je da se pridružim rukovodećem sportskom timu unutar kompanije Discovery u ovako dinamičnom periodu. Kao deo jednog od najuglednijih timova sportskih stručnjaka u Evropi, čvrsto sam rešen da blisko sarađujem sa lokalnim timovima kako bismo zajedno razvili strategije i sadržaje koji će uvećati uticaj i značaj Eurosporta u regionu centralne i istočne Evrope”, rekao je Mircea Medaru.\nEurosport letnja kampanja


Zloupotreba potpisa organizacija KPD i partnerskih organizacija – CUPS\nOrganizacije članice Koalicije protiv diskriminacije i partnerske organizacije zahtevaju od autora sajta www.ostavkaciplic.com da bez odlaganja izbriše dole potpisane organizacije sa spiska organizacija koje traže ostavku ministra Čiplića. Ovaj sajt, koji je aktiviran prošle nedelje, svojim sadržajem nedvosmisleno sugeriše da je zahtev za ostavkom ministra Čiplića izraz podrške doskorašnjem pomoćniku ministra, Petru Antiću. U tom kontekstu, bez konsultacije sa nama, naše organizacije su i potpisane.\nNaglašavamo da naš zahtev za brisanjem potpisa podrške ne sme da se tumači u smislu podrške ministru Čipliću, već predstavlja našu opredeljenost da saradnju i zajedničke inicijative sa drugim organizacijama zasnivamo na odnosima poverenja, poštovanja i doslednosti u delovanju.\nNaime, naše organizacije su u martu 2010. uputile zahtev za ostavkom Čiplića zbog “nedopustivog odnosa prema organizacijama civilnog društva, opstrukcije i nepoznavanja zakona za čiju primenu je nadležno ministarstvo na čijem je čelu, elementarnog nepoznavanja i nerazumevanja ljudskih prava, odnosno zbog nepreuzimanja odgovornosti za omalovažavajuće postupanje i opstrukciju rada državnog sekretara Marka Karadžića”. Nažalost, Petar Antić tada, kao pomoćnik ministra, nije pokazao spremnost da podrži ovaj zahtev, pa čak ni da se javno oglasi u vezi sa njim, niti da se kolegijalno solidariše sa Markom Karadžićem koji je ukazivao na propuste u radu ministra Čiplića.\nPreuzimanje potpisa organizacija, istrgnuto iz konteksta, i bez prethodne konsultacije sa njima, smatramo neprimerenom i neobičnom praksom zloupotrebe i svojatanja drugih inicijativa. S obzirom na veliku uznemirenost i nepoverenje koje je ovakav čin izazvao među organizacijama civilnog društva, mislimo da je dužnost autora sajta da obaveštenje o svojoj online inicijativi uputi svim organizacijama čije je potpise preuzeo, kako bi im omogućio da se odrede prema ovom pitanju. Pored toga, s obzirom na napore koje svi zajedno ulažemo u izgradnji poverenja među organizacijama civilnog društva, trebalo bi da posetiocima/teljkama ovog sajta bude omogućeno da se informišu o ovom “nesporazumu” i razloge zbog kojih tražimo da se potpisi naših organizacija povuku sa objavljene liste organizacija.\nPreviousPrevious post:Protest povodom izjava državnih funkcionera u prilogu „Prekobrojni građani“ u Dnevniku RTS-a 21.02.2011.NextNext post:Podrška Inicijativi za rešavanje pitanja pravne nevidljivosti


Gori deponija Stanjevine, Hodžić: Zadnji je čas da se jednom zauvek zatvori i sanira - PPmedia\nPosted on\t16 новембра, 2020 11:30 am by adminpp033\nPrijepolje – Požar na deponiji Stanjevine koji tinja od sinoć trenutno je pod kontrolom, a na terenu se nalaze ekipe JКP “Lim” koje natapanjem vodom onemogućavaju da se razvije plamen.\nDeponija Stanjevine ponovo u plamenu, foto: A.Rovčanin\nDo požara je došlo samozapaljenjem, što je uobičajeno, s obzirom na količinu otpada i gasove koji se oslobađaju, kazao je za Glas zapadne Srbije komandir vatrogasno – spasilačke jedinice u Prijepolju Vujadin Кovačević.\n“Ekipa vatrogasaca je cele noći dežurala, danas su tu ljudi iz kominalnog preduzeća, s obzirom da nema otvorenog plamena najbolje rešenje je zatrpavanje šutom i zemljom. Sada se sa deponije razvija gust dim”, kazao je Кovačević.\nPrema rečima zamenika predsednika opštine Prijepolje Esada Hodžića, ovakvi požari su posledica dugogodišnjeg odlaganja otpada na neprimeren način i na žalost uvek nakon dužeg sušnog perioda dođe do ovakvih incidenata koji ugrožavaju zdravlje ljudi, ali utiču i na opšte zagađenje.\n“Ovo je ko zna koji požar po redu i zaista je krajnji čas da se tome stane u kraj. Odluka o najskorijem zatvaranju deponije, koliko već u petak, sigurno je jedna od najvažnijih za sve građane Prijepolja”, kazao je Hodžić i dodao da bez podrške države ovako nešto ne bi bilo moguće sprovesti u delo.\nOn je istakao da je prvi korak u rešavanju ovog problema izgradnja transfer stanice Banjica i koja će se graditi sredstvima opština Prijepolje, Priboj i Nova Varoš, a da će i država imati svoj udeo u svemu tome.\n“Sada smo u fazi potpisivanja sporazuma o finansiranju izgradnje, a potom sledi rapisivanje javnih nabavki”, kazao je Hodžić.\nОзнаке: deponija Stanjevine, požar, smeće


Skupština Crne Gore raspravlja o predlogu strategije odbrane\nBy Newsroom / Објављено на: June 11, 2019\nČlanovi Skupštine Crne Gore razmatraju Predlog državne strategije odbrane, u kojem se navodi da je opasnost od vojne pretnje u Crnoj Gori značajno smanjena kao posledica integracije zemlje u NATO i smanjenja vojnih sredstava u regionu, ali da se u budućnosti ona ne bi trebala zanemariti.\nPoslanik opozicionog demokratskog fronta (DF) Strahinja Bulajić rekao je da je stvarna namera i cilj strategije “transformacija teritorije Crne Gore u poligon za dalje akcije NATO-a prema Srbiji i Rusiji”.\n“Ne znam zašto bi Crna Gora bila poligon za delovanje prema Srbiji kada je NATO već na Kosovu. Verujem da bi bilo mnogo lakše koristiti Kosovo kao poligon, a oni to mogu iz Mađarske, Rumunije … Verujem da takva priča može poslužiti za političke ciljeve, ali mislim da to nije ozbiljno, jer je Crna Gora nikada nije bilo i neće biti neprijatelj Srbije,” odgovorio je poslanik vladajuće Demokratske partije socijalista (DPS), Predrag Sekulić, .\nMilun Zogović ( DF) je istakao da je Strategija najbolja potvrda posrnuća zvanične Crne Gore.\n“Ovo je najčešća frazeološka „školjka“ u Briselu, koja, kao jedini argument, dominira jezikom batine i moći. Ova “dimna zavesa” ima za cilj da prikrije i relativizuje zajednički zločinački poduhvat Tirane, Prištine i zvanične Podgorice, usmeren protiv pravoslavnog naroda, uz podršku NATO pakta”, rekao je Zogović.\nNjegov stranački kolega, Jovan Vučurović, rekao je da su vlasti u Crnoj Gori lutke i da primaju naređenja od NATO-a, te da taj dokument nije strategija odbrane, već nešto što je napisano “u jednoj od kancelarija u Briselu i isporučeno vladi da ga usvoji i implementira “.\nStrategija odbrane, kazao je on, služi za prikrivanje stvarnosti u Crnoj Gori i stvaranje slike da se ništa ne može učiniti bez NATO pakta u regionu ili u svetu.\nNezavisni poslanik, Neđeljko Rudović, pitao je da li je Crna Gora dovoljno homogeno i kompaktno društvo, koje ima kapacitet da suzbije ili spreči pretnje od terorizma i slično.\n“Može li biti da, dok mi držimo jedan drugog za vratove, neko ima mnogo više prostora za manevrisanje da planira, organizuje, priprema i izvršava takve pretnje, od cyber do terorističkih napada”, rekao je Rudović.\nMinistar odbrane, Predrag Bošković, rekao je da je dokument revizija Strategije za 2008. godinu, jer su u geostrateškom okruženju bezbednosti došlo do značajnih promena koje su uticale na odbrambenu politiku Crne Gore.\nNavodeći da prijem u NATO predstavlja istorijski trenutak i prekretnicu kada je reč o konceptu odbrane Crne Gore, ministar je rekao da je Crna Gora uz punopravno članstvo preuzela određene odgovornosti.\nPoslanik DPS-a, Obrad-Mišo Stanišić, ocenio je da usvajanje strategije stvara uslove za dalji razvoj sistema odbrane i ostvaruje još jedan važan korak ka potpunoj harmonizaciji ukupnog strateškog i normativnog okvira u ovoj oblasti, koji je počeo nakon punopravnog članstva Crne Gore u NATO savezu.


Nastavljen proces za rehabilitaciju Nedića\nNa ročištu je svedočio profesor Filozofskog fakulteta Milan Ristović, koji je detaljno govorio o okolnostima koje su se dešavale u vreme Nedićeve vlade 1941–1945. godine, rekao je Tanjugu punomoćnik podnosilaca zahteva za rehabilitaciju, advokat Zoran Živanović.\nProfesor je detaljno odgovarao na pitanja suda i govorio o dokumentima i radu Vlade iz tog perioda, kao i o tome šta je konkretno preduzimao Nedić.\nLojalnost Nemcima, Milan Nedić je potvrđivao do samog kraja rata 1945. godine. To u svom svedočenju tvrdi profesor Ristović, na osnovu, kako kaže, uvida u arhive Srbije, ali i vojne i političke arhive Nemačke.\n"On je bio instrument koji je trebalo da svojim represivnim sistemom suzbija sve vidove pokreta otpora, da obezbeđuje pozadinu nemačkih frontova, da Srbija bude prvo strateški važna i ekonomski eksploatisana", kaže profesor Milan Ristović.\nIdeološku saglasnost sa okupatorima pokazivao je i stavom prema Jevrejima, objašnjava profesor Ristović i pred sudom čita Nedićev stav o rešenju jevrejskog pitanja:\n"Napolje s njima. Sve dokle jedan Jevrejin bude u zemlji i dok može da govori sa Srbima ili dok ga Srbi mogu žaliti, sve dotle nema mira u zemlji."\nNa sledećem ročištu, koje je zakazano za 22. januar 2018. godine, pitanja će mu postavljati punomoćnik podnosilaca zahteva za rehabilitaciju.\nOčekuje se da tada bude ispitan još jedan svedok, istoričar Aleksandar Jovanović.\nProces je danas nastavljen nakon višemesečne pauze koja je usledila zbog odlučivanja o žalbama dve jevrejske organizacije koje su htele da se umešaju u postupak, ali ih je sud pravosnažno odbio.\nPritvor do 30 dana zameniku načelnika u policiji 5\nTrideset godina od pogibije jugoslovenske letačke posade u Jermeniji 4\nAMS: Smanjena vidljivost na putu 3\nObrazovanje nove generacije inženjera prioritet Vlade 5\nAMSS: Oprez, moguća je poledica 6


Trstenik 01 - Anđelka Atanasković - Foto N. Božović\nOna je na Re samitu Privredni rast-domaće i strane investicije naglasila da to da smo na dobrom putu pokazuje i činjenica da uprkos krizi izazvanoj pandemijom korona virusa interesovanje stranih investitora za Srbiju nije opalo.\nOčekujemo da direktne strane investicije u Srbiju ove godine budu veće od dve milijarde evra. To sve pokazuje da smo na pravi način sproveli hrabre reforme i ojačali našu ekonomiju, kao i da je značajna promena investicionog okvira imala efekte, istakla je ona.\nMinistarka je naglasila da investitori prepoznaju da je Srbija danas dobro mesto za razvoj biznisa, sa dobrim ekonomskiom ambijentom i političkom stabilnošću. Prema njenim rečima, Ministarstvo privrede će nastaviti da radi na daljem razvoju i modernizaciji Srbije kao investicione lokacije.\n"Nastavićemo sa aktivnom politikom privlačenja domaćih i stranih investitora koji imaju ista prava i obaveze, a fokus ćemo posebno staviti na dovođenje što većeg broja visokotehnoloških kompanija", najavila je ministarka Atanasković.\nOna je podsetila da je pored jačanja potrošnje građana, izvoza srpskih proizvoda na inostrana tržišta, rast koji je Srbija ostvarila u prethodnom periodu zasnovan na novim investicijama. Zato od te politike ne odustajemo, naglasila je.\n"OPORAVAK BRŽI OD OČEKIVANJA" NBS: Rast BDP Srbije u trećem kvartalu 7,7 odsto\nU svetu će rasti sve što ima veze sa digitalizacijom različitih sfera života, a digitalna komponenta preuzima primat u strukturi vrednosti svih proizvoda. Drugi bitan trend je trend održivosti tj. energetska efikasnost, ponovna upotreba resursa, cirkularna ekonomija, klimatske promene i firme koje se bave rešenjem u ovoj oblasti će rasti, ukazala je ministarka Atanasković.\nAnđelka Atanasković Investicije


Modni festival “Katapult” u Delta Cityju - Dan u Beogradu\nNaslovna » BG svaštara » BG Fashion » Modni festival “Katapult” u Delta Cityju\nAh Neša 3. maj 2012. BG Fashion Postavite komentar\nOd 4. do 6. maja (10.00-22.00), na centralnom atrijumu Delta Cityja, biće održan četrnaesti modni festival “Katapult”.\nProgram majskog „Katapulta“ obuhvatiće radove oko stotinu mladih i kreativnih izlagača, koji će tokom tri dana festivala, predstaviti unikatan nakit, asesoar, odeću i obuću. Tako će posetioci šoping mola uživati u izloženim broševima, rajfovima, torbama, šeširima, ogrlicama, minđušama, naočarima, narukvicama, zatim unikatnim cipelama, kaputima, ali i lampama, šoljama i raznim ukrasima. Svi pomenuti predmeti biće ponuđeni po pristupačnim cenama.\nModni festival „Katapult“ etablirao se kao najveći festival ove vrste u regionu i do sada je u njemu učestvovalo više od 450 dizajnera. Želja svih učesnika „Katapulta“ je da široj javnosti približi stvaralačke tokove mlađe generacije i otkrije im jedan novi, maštovitiji svet, naspram svima poznatog modnog sveta serijske proizvodnje odeće, obuće i asesoara. (danubeogradu.rs)\nPrethodni 17. Međunarodni festival „Ring Ring“ od 11. do 21. maja\nSledeći Nova scena: Xanax i Lira Vega


Darku Đukiću je skočio pritisak na 200\nNaime, u ekspediciji “orlića”, koju je činilo 17 igrača i stručni štab, selektor, trener, statističar, fizioterapeut i službeni predstavnik, nije bilo doktora!\nNeverovatno i neozbiljno. Tako je u svlačionici Darku Đukiću skočio šećer, lice mu se zatezalo, pritisak mu je bio 200, pa mu je život spasen zahvaljujući hitnoj intervenciji brazilskih lekara.\nDalje, Mladenu Šotiću je pozlilo na aerodromu u Sao Paolu. Oni koji su prisustvovali tome kažu da su odlučivale sekunde, a da su doktori na aerodromu uključivali infuziju i spasavali život igraču Zvezde!\n- Tražio sam da doktor ide s nama na put, kako nisam! Upozoravao sam i rekao da je lekarska služba neophodna - žali se selektor Dejan Perić.\nU Savezu priznaju greške i kažu da će iz ovoga izvući pouke.\n- Bio je fizioterapeut u Brazilu, a imali su i lekarsku službu domaćina šampionata. Međutim, čekamo izveštaje, ovo treba da nam bude za nauk, da budemo pametniji i da nam bude tema za razmišljanje. Slažem se da bi bilo bolje da smo vodili doktora - kaže Borislav Perović, potpredsednik RSS.\nZar ekipe na SP ne vode lekare, ipak se u Brazilu ostalo 12 dana?\n- Uglavnom se vodi doktor na velika takmičenja. Moramo uvek da vodimo zdravstvenu službu, ovo neka nam bude pouka - dodao je Perović


Predstavnici RS neće učestvovati u radu institucija BiH\nTanjug 26. jula 2021. 19:25\nBANJALUKA – Lideri političkih partija iz Republike Srpske zaključili su da srpski predstavnici u institucijama BiH, odnosno Predsedništvu, Savetu ministara i Parlamentu BiH ne učestvuju u donošenju odluka\nJedan od zaključaka sastanka u Banjaluci jeste da će u proceduru biti upućene izmene dva zakona, prenele su banjalučke „Nezavisne novine“.\nTakođe, dogovoreno je da se na sednici Skupštine RS u petak nađu izmene dva zakona, kao i da ta sednica bude zatvorena za javnost.\nNedeljko Čubrilović, predsednik Skupštine RS, nakon sastanka lidera parlamentarnih političkih partija iz Republike Srpske rekao je da ne postoje uslovi za rad srpskih predstavnika u institucijama BiH.\n„Ne povlači se niko, ali nema uslova za rad u Savetu ministara, Predsedništvu BiH I Parlamentarnoj skupštini BiH“, rekao je Čubrilović.\nMilorad Dodik, član Predsedništva BiH i lider SNSD-a, rekao je da se odluka odlazećeg visokog predstavnika Valentina Incka odbacuje kao ništavna i da srpski predstavnici u institucijama BiH neće učestvovati u odlučivanju.\nBranislav Borenović, lider PDP-a, rekao je da to znači da neće biti donošene odluke u tim institucijama do daljeg, odnosno dok se ne reši pitanje nametnutog zakona.\nMirko Šarović, predsednik SDS-a, rekao je da su svi saglasni da se više nikada neće prihvatiti bilo koja odluka visokog predstavnika.\nNenad Stevandić, lider Ujedinjene Srpske, rekao je da će RS istrajati na odlukama koje su doneli lideri političkih partija.\nNakon održanog sastanka predsednika parlamentarnih stranaka u RS doneseno je nekoliko zaključaka.\nPolitički predstavnici iz RS odbacuju nametnute odluke visokog predstavnika i smatraju ih neprihvatljivim i ništavnim.\nOni smatraju da ne postoje uslovi za rad srpskih predstavnika u institucijama BiH – Predsedništvu BiH, Parlamentarnoj skupštini i Savetu ministara.\nOdbacuje se svako nametanje na nivou BiH i ne postoji legalni visoki predstavnik jer nije izabran u skladu sa procedurama i odbacuje se saradnja s njim.\nNa sastanku je bilo reči i o drugim aktivnostima koje će se obavljati u narednom periodu.\nPreko poslaničkih klubova biće upućena dva zakona vezana za ovu tematiku, a reč je o krivičnim zakonima.\nRSE: Eskobar ide u Brisel na razgovore o krizi na severu KiM


Snabdevanje robom od vitalnog značaja – RTV SUNCE Arandjelovac\nHome » Srbija » Snabdevanje robom od vitalnog značaja\nSnabdevanje robom od vitalnog značaja\nin Srbija, Vesti 25/03/2020\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović izjavila je danas da je snabdevanje robom u trenutnoj situaciji, kada se borimo protiv širenja koronavirusa, od vitalnog značaja.\nMihajlović je u izjavi za Radio-televiziju Srbije (RTS) rekla da su danas prohodni najvažniji putevi, što je bio slučaj i juče, i precizirala da je do jutros u 7 časova u Srbiju ušlo 26.000 teretnih kamiona, od čega 13.000 za potrebe naše zemlje.\nNajvažniji putevi u Srbiji su kao i uvek očišćeni, možemo samo reći da je sada to još važnije za snabdevanje Srbije, za protok tranzita, auto-put je prohodan, kao što je bio i juče. Mnoge službe rade 24 sata da bi u Srbiji kamioni teretnjaci nesmetano saobraćali i donosili sve što nam je neophodno, ukazala je potpredsednica Vlade.\nOna je, ponavljajući da je snabdevanje robom od vitalnog značaja u ovom trenutku, podsetila na to da je Vlada to odredila kao jedan od prioriteta, što se odnosi i na tranzit kroz Srbiju.\nSvi kamioni koji uđu u zemlju se kontrolišu, postoje pravila i procedure, ukazala je Mihajlović i dodala da kada kamioni ulaze u Srbiju za naše potrebe vozači su u kamionima, a Sanitarna inspekcija im daje dozvolu da odu do odredišta gde će roba biti isporučena.\nPrema njenim rečima, sve dok se roba ne isporuči, vozači se odmaraju, i to 24 sata i to vreme su u izolaciji.\nKada govorimo o onima koji prolaze kroz našu državu, kako je objasnila, oni imaju mogućnost da se zadrže samo 12 sati na našoj teritoriji, idu u konvojima i pod policijskom pratnjom.\nSve što smo mogli da učinimo da snabdevanje bude sigurno, uradili smo. Da vozači budu bezbedni, a da pre svega građani Srbije budu bezbedni, naglasila je Mihajlović.\nOna je istakla da teretni prevoz svuda funkcioniše, bilo da je u pitanju železnica, vodni saobraćaj ili kargo, a da se ne govori o kamionima.\nOno što ne ide, kako je dodala, jeste putnički saobraćaj, nema kruzera, pristajanja putnika.\nPotpredsednica Vlade je navela da je procena da do ovog trenutka u putničkom transportu gubici iznose približno 120 miliona evra, a da će do kraja godine biti oko 600 miliona evra u oblasti transporta, od čega vazdušni saobraćaj trpi najveće gubitke.\nMihajlović je rekla da je Srbija prva koja je donela sva pravila vezana za transportni saobraćaj i dodala da smo pokazali i drugim državama koliko je važan tranzit za sve – za BiH, za Sloveniju, Hrvatsku, Rumuniju, Severnu Makedoniju, ukoliko hoćemo da svi građani imaju sve što im je potrebno.\nOno što je najvažnije jeste javno zdravlje i mi sve to i radimo u cilju očuvanja zdravlja ljudi. Zato se svi trudimo da sve funkcioniše i da država funkcioniše i obezbeđuje ono što je neophodno, zaključila je Mihajlović.\nPrethodna: U Srbiji dve bebe zaražene koronavirusom\nSledeća: U Aranđelovcu šest osoba pozitivno na koronavirus


Veliko interesovanje ponuđača: Odgođeno zatvaranje tendera za most preko Save kod Gradiške – BiGportal.ba\nVeliko interesovanje ponuđača: Odgođeno zatvaranje tendera za most preko Save kod Gradiške\nTender za izgradnju mosta preko Save kod Gradiške nije zatvoren ni danas, ponovo zbog velikog interesa ponuđača. Zainteresovani ponuđači imaju rok još nekoliko sati da dostave pitanja ukoliko imaju nejsanoća o uslovima tendera, potvrđeno je ATV-u u Ministarstvu trasporta i komunikacija BiH.\nOvih dana usijale su se linije između Ministarstva, Hrvatskih autocesta i “Autoputeva RS”, kako bi zainteresovani izvođači blagovremeno dobili odgovore i inforamcije na do sada pristiglih više od 180 pitanja. I iz Hrvatskih Cesta su kratko odgovorili da će ponude biti otvorene 18. decembra. Po otvaranju ponuda, javnost će biti informisana o svim ponuđačima, a nekoliko narednih mjeseci biće potrebno da se provjeri pristigla dokumentacija. Ranije je najavljeno da bi radovi na mostu trebalo da krenu krajem proljeća.


Ko laže i ko kome treba da se izvini zbog "pošumljavanja teladi" - JUGPRESS\nKo laže i ko kome treba da se izvini zbog “pošumljavanja teladi”\n(Glas Amerike-Budimir Ničić)\nDrastična kršenja jezičkih prava ostavljaju duboki trag u javnosti, pa se tako ni posle skoro dva meseca ne stišava bura, koju je izazvao prilog Glasa Amerike o publikacijama namenjenim srpskim poljoprivrednicima na Kosovu. “Pošumljavanje teladi” i “gojaznost ptica” prešle su u sferu politike, kleveta i napada.\n“Namera pojedinaca da blate Srpsku listu je propala, jer su u laži po pravilu kratke noge”, komentar je na zvaničnoj Fejsbuk stranici Srpske liste, uz prilog televizije Most, koja u naslovu prenosi citat bivšeg ministra poljoprivrede u Vladi Kosova Nenada Rikala – “Pozadina optužbi za podmetnute brošure je napad na Srpsku listu”.\nPošto je u emisji “24 minuta sa Zoranom Kesićem”, 4. maja 2019. emitovan deo priloga Glasa Amerike od 15. marta ove godine, o publikacijama, čiji je jedan od naslova “Uloga i značaj minerala u pošumljavanju teladi i drugih kategorija životinja i živine“, a koje je izradila grupa za Ekonomsku podršku 2018. godine, uz podršku ministarstva poljoprivrede u Vladi Kosova, kad je ministar bio Nenad Rikalo iz Srpske liste, TV Most je objavila priču sa izjavama Rikala, direktora Grupe za ekonomsku podršku Agima Zuzakua i svojim komentarima.\n“Kad ne može drugačije, onda Srpsku listu i njene predstavnike – u ovom slučaju bivšeg pokrajinskog ministra poljoprivrede Nenada Rikala – prozivaju, i to na nacionalnom televizijskom kanalu, za loš srpski prevod brošura namenjenih poljoprivrednicima. Brošure je, kako kaže Rikalo, naručio prethodni ministar – Albanac, pre nego što je Srpska lista imala ministre u Prištini”, tvrdi TV Most.\nDve rečenice – dve neistine. Rikalo nije bivši pokrajinski ministar, jer funkcija pokrajinski ministar na Kosovu zvanično ne postoji. Kad je narudžbina brošura u pitanju, nije ih naručio niko, nego je njihova izrada deo trogodišnjeg projekta Grupe za ekonomsku podršku, koji jeste počeo u julu 2017, kada je prethodni ministar bio Albanac. Međutim, činjenica je, a to je i navedeno u prilogu Glasa Amerike 15. marta ove godine, “da je novac za izradu i štampu ovih publikacija dalo ministarstvo poljoprivrede šumarstva i ruralnog razvoja u Vladi Kosova prošle godine, kad je na čelu ovog ministarstva bio Nenad Rikalo iz Srpske liste”.\nBez primedbi srpskih opština\nTo je Glasu Amerike i u utorak ponovo potvrđeno u ovom ministarstvu.\n„Svakoj firmi, kompaniji koja implementira u ministarstvu poljoprivrede, prema ugovoru je posle svake aktivnosti, u ovom slučaju za brošure, posle štampanja brošure i to posle kad uzmemo i primimo, mi u ministarstvu, da je sve ok, dobra brošura, znači posle primanja se završava plaćanje”, rekla je za Glas Amerike Merita Ramađiku menadžerka za projekte u ministarstvu poljoprivrede, šumarstva i ruralnog razvoja Kosova.\nNa pitanje Glasa Amerike da li je neko imao primedbe od srpskih opština kojima su podeljene brošure na srpkom jeziku u 2018. godini, Ramađiku je rekla:\n“Ne, nijedna (primedba) nije bila“.\nTelevizija Most dalje navodi:\n„Sporne brošure, ali sporne samo za Zorana Kesića i Budimira Ničića, štampala je firma EEG”.\nJedna rečenica, dve neistine. Brošure nije štampala firma EEG,nego ESG što je skraćenica Grupe za ekonomsku podršku. A odgovore na to da brošure nisu sporne samo za Zorana Kesića i Budimira Ničića dali su u prilogu Glasa Amerike 15. marta ove godine jezički stručnjaci.\n„Svaki cent dat na ovakav projekat je bačen cent. Ovo je komično, neozbiljno, neodgovorno, zaista nemam drugi komentar. Ovo vređa inteligenciju, ovo ne doprinosi poljoprivredi, ne doprinosi ničemu, ovo je za deponiju i ništa drugo“, rekao je za Glas Amerike 15 marta 2019. poverenik za jezike na Kosovu Slaviša Mladenović.\n„Ovo je jedna dubinski nenormalna slika, u kojoj se nalazi naš jezik. Pošumljavanje teladi, gojaznost ptica, to do sada zaista nije bilo. Imali smo razna čuda, ali ovo nije bilo. Posle ovoga mogu komotno da nam ukinu jezik“, rekao je istog dana za Glas Amerike magistar srpskog jezika i književnosti Živojin Rakočević.\nU prilogu TV Most objavljena je i izjava, kako se navodi, vlasnika EEG Agima Zuzakua, koji kaže da se ovakav skandal desio – nenamerno. Međutim, ne navodi se ko je uopšte rekao da se skandal desio namerno. Zuzaku naglašava da se oseća krivim za – kako kaže – tehničku grešku, koja se ne odnosi ni na jednog ministra i javno se izvinjava srpskom stanovništvu.\nMeđutim, činjenica je da su publikacije izrađene, odobrene za distribuciju i plaćene 2018. godine, u vreme kada je na čelu tog ministarstva bio Nenad Rikalo. Da li je u ovom slučaju, kako navodi Agim Zuzaku, kriv samo on, odgovor je u prilogu Glasa Amerike 15. marta ove godine dao poverenik za jezike Slaviša Mladenović.\n„O tome mora brinuti i onaj ko objavljuje ovaj tender, onaj ko potpisuje ugovor, onaj koji, kontroliše sprovođenje ugovora, jer ovde su svi u tom lancu propustili priliku da svoj posao odrade kako treba“, rekao je tada Mladenović.\nTV Most konstatuje da “osim kada se radi o zvaničnim dokumentima, ministarstvo nema nijednu nadležnost, niti finansira izradu bilo kakvih brošura”. Činjenica je međutim, da je ministarstvo finansiralo izradu ovih publikacija.\nEmitovna je i izjava bivšeg ministra poljoprivrede Nenada Rikala koji, kako se navodi, kaže da je “pozadina ovakvih optužbi jasna – urušiti i diskreditovati Srpsku listu, i da se u tome ne biraju sredstva”.\n„Novinar koji je napravio prilog, a kasnije sve to otišlo, dobilo razmere, mnogo veće na nacionalnoj frekvenciji, imao je tačne informacije u vezi sa onim što se dešava oko tog projekta. Prvu informaciju koju je imao jeste da u publikaciji piše da ministarstvo ni na jedan način nije odgovorno za sadržaj tog dokumenta. On to nije predstavio, predstavio je kao da ministarstvo jeste odgovorno, predstavio je kao da je to dokument ministarstva“, rekao je Rikalo.\nJoš jedna neistina. Ovaj put od samog Nenada Rikala koji je trenutno sekretar ministarstva poljoprivrede u Vladi Srbije. U prilogu Glasa Amerike, koji je emitovan 15. marta ove godine i koji je dostupan na internetu, jasno je naglašeno da je sadržaj ove publikacije isključiva odgovornost Grupe za ekonomsku podršku“.\n“U publikacijama se navodi da su one pripremljene uz podršku ministarstva, ali da je sadržaj publikacije isključiva odgovornost ‘Grupe za ekonomsku podršku'”, navodi se u prilogu Glasa Amerike od 15. marta 2019. godine.\nKolege iz televizije Most su u pravu u sledećem: “Štamparska greška, ili loš prevod, jeste greška”.\nMeđutim, dalje navode… “problem je u tome što je ta greška podmetnuta čoveku koji za nju nije, niti može biti odgovoran”, a onda pored svega i naslućuju – da je razlog, kako navode, zapravo očigledan: “Nenad Rikalo je potpredsednik Srpske liste”.\nU novinarstvu važi pravilo – činjenice su neprikosnovene, a komentari slobodni. Pored brojnih slobodnih komentara kolega iz TV Most, svoj komentar o priči ove televizije na Fejsbuk stranici objavio je i potpredsednik Srpske liste Igor Simić.\n„Da li će oni koji su bez osnova napadali Nenada Rikala i Srpsku listu da upute javno izvinjenje, čekamo”, napisao je Simić.\nPosle svega navedenog, imamo pred sobom kompletnu sliku iz koje se na osnovu činjenica jasno vidi – ko,kome i zbog čega treba da uputi javno izvinjenje i u čijoj su laži – kratke noge.


Potpisan sporazum o dokvalifikaciji za zavarivače u TK - Privredna štampa\nSporazum o međusobnoj saradnji u realizaciji programa dokvalifikacije/prekvalifikacije nezaposlenih osoba za certificirane zavarivače, potpisan je u Ministarstvu privrede TK.\nSvečanosti je prisustvovao premijer TK Jakub Suljkanović, dok su sporazum potpisali ministar privrede Osman Puškar i direktor JU Služba za zapošljavanje Senad Muhamedbegović.\nKako je rečeno, ovim dokumentom otvoren je put ka sistemskom osposobljavanju nezeposlenih osoba koji se nalaze na evidenciji Službe za zapošljanje.\nRiječ je o jednoj u nizu programskih aktivnosti koje organizuje Vlada TK preko Ministarstva za privredu. Vrijednost projekta je 170.000 KM od čega je Vlada TK osigurala 50.000 maraka.\n– Program je fokusiran na nezaposlene osobe koje nemaju potrebna znanja i vještine, posebno kada su u pitanju nove metode i tehnologije rada – rekao je premijer Suljkanović napomenuvši da će Vlada TK kroz kreiranje budžeta za 2019. godinu pokušati da načini takve programe koji mogu najbrže osposobiti ljude da dođu do radnog mjesta, te da ovim Vlada želi dogovoriti aktuelnim problemima odlaska mladih iz BiH.\nTK je poznat kao kanton u kojem je zastupljena značajna metalna industrija i cilj je da se nezaposleni kroz ospodobljavanje, odnosno prekvalifikaciju i dokvalifikaciju brže zaposle kod poznatog poslodavca\nMinistar Puškar je istaknuo da je program usmjeren prije svega na specijalizovane institucije kojima će biti upućen javni poziv.\n– Ovo je početak rješavanja problema zapošljavanja projektima koji su usklađeni sa potrebama rada. Osim sredstava Vlade TK povlačimo i sredstva s federalnog nivoa vlasti za ove namjene. Naposljetku, zapošljavamo kompaniju koja se ovdje bavi ovom vrstom posla i oni, ujedno, dobijaju radnu snagu dokvalifikovanu za poziv zavarivača – izjavio je Puškar za Fenu.\nPrema riječima direktora Kantonalne službe za zapošljavanje Muhamedbegovića, programom je predviđena prekvalifikacija 20 osoba, odnosno dokvalifikacija njihovog stručnog znanja.\nNapominju da je ostalo neangažovanih sredstava za ove svrhe te pozivaju ostale poslodavce da se zajedno sa resornim ministarstvom uključe u stvaranje programa koji će biti konkurentni na tržištu rada TK.\nKantonalna služba za zapošljavanjeTKMinistarstvo privrede TKVlada TK\nNa Međunarodnom aerodromu Sarajevo u julu je opslužen ukupno 109.141 putnik, što predstavlja povećanje za čak 22 posto u…\nKursna lista za dan 01.11.2016.\nVlada Federacije BiH je, na današnjoj telefonski održanoj sjednici, donijela Odluku o davanju prethodne saglasnosti Nadzornom odboru Dioničkog društva BH…\nRS vratila sve dugove po osnovu emitovanih trezorskih zapisa\nUIO: Oduzet zlatni nakit


KUP ITALIJE STEFANI VELJKOVIĆ – ODBOJKA VOLLEYBALL\nKUP ITALIJE STEFANI VELJKOVIĆ\nPrvu priliku da osvoji trofej u povratku na italijansko tle, reprezentativka Srbije Stefana Veljković je iskoristila da osvoji Kup. Njena ekipa, Igor Gorgonzola iz Novare, odbranila je trofej osvojen prošle godine posle sjajnog finala u pet setova gde su savladale Koneljano.\nUloga Stefane Veljković bila je ogromna, jer su procenat njenog napada od 82 odsto (11-9), kao i dva bitna bloka značajno doprineli sa se iz Verone u Novaru njene saigračice vrate pevajući. Dominirala je Pola Egonu sa 29 uspešnih akcija.\nInače, u polufinalu je stari novi vlasnik trofeja je slavio nad Bustom, dok je Koneljano savladao Skandići u kome je Jovana Stevanović imala učinak od dva poena.\nPhoto: Filippo Rubin (legavolleyfemminile.it)\nPrevious Post Previous Post TERZIĆ JOŠ DVE GODINE U FENERBAHČEU\nSledeća objava Sledeća objava PERUĐA ODBRANILA KUP ITALIJE


Na srpskom tržištu 10 falsifikovanih lekova : Nadlanu.com\nNa srpskom tržištu 10 falsifikovanih lekova\nObjavljeno 2. avg 2013. / 13:17:28\nOn je naglasio da ogromne zarade u ovoj oblasti i na uloženih 1.000 dolara, zarade idu i do 500.000 dolara godišnje.\n"Svakodnevno smo u situaciji da vidimo da se na internetu ili na pijacama ti lekovi stavljaju na raspolaganje građanima...Oni mogu biti veoma štetni za zdravlje pacijenata", naglasio je Jaćović. Inspektori Ministarstva zdravlja, navodi on, takve lekove šalju na kontrolu u Agenciju i često se ustanovi da lek nema aktivne supstance, što znači da nema terapijski učinak ili, što je još gore, da se kao pomoćne materije koriste neke toksične supstance, pa je i zdravlje pacijenata ugroženo.\nKako bi se sprečile ovakve zloupotrebe, Jaćović kaže da Agencija sarađuje sa nadležnim državnim institucijama, kao što su carina, tužilaštvo, policija.\n"Želimo na taj način da damo doprinos u sprečavanju zloupotrebe i korišćenja falsifikovanih lekova. To nije samo problem građana Srbije, već globalni problem", naglasio je direktor ALIMS-a.\nOn je apelovao na građane da lekove koji su u širokoj upotrebi, a nisu u režimu izdavanja na lekarski recept, kupuju samo u apotekama, bilo privatnim ili državnim, jer tamo radi kvalifikovano osoblje, a lekovi su prošli kroz Nacionalnu kontrolnu laboratiju Agenciju za lekove i ona garantuje za njihov kvalitet, netoksičnost i bezbednost.\n"Što se tiče ALIMS-a, mi lekove proveravamo na više načina. Svaki lek kada dođe na registraciju ili obnovu registracije on mora da prođe kontrolu kvaliteta, bez toga ne može da dobije sertifikat i dozvolu za prometovanje. Radimo i godišnje sistematske preglede prema faktorima rizika", dodao je Jaćović.\nOn napominje da stalno raste broj prijava neželjenih dejstava na lekove, ali da to ne znači da građani Srbije piju nebezbedne lekove, već da je porasla svest o značaju prijavljivanja nuz pojava.\nDirektor ALIMS-a podseća da ono što se dokaže u kliničkim studijama, samo deo životnog ciklusa leka i da se praćenjem stalno osvezavaju podaci o leku, kako bi pacijenti bili obavešten o mogućim neželjenim reakcijama.\n"Posle dugotrajne upotrebe često se primete i nove neželjene reakcije, osim onih koje su ustanovljene prilikom registracije leka. Takav lek se ili povlači iz upotrebe ili se u uputstvu doda ta neželjena reakcija kao dopuna", objašnjava Jaćović.\nPOTREBNA MI JE STRUČNA POMOĆ: Gagi Đogani otkrio da ima…\nOn podseća da je standard Svetske zdravstvene organizacije na godišnjemm nivou 200 prijava neželjenog dejstva na milion stanovnika i da se Srbija sa 680 prijava u ovoj godini, polako približava tom okviru prosečnih prijava. Na česte primedbe proizvođača inovativnih lekova da registracija medikamenata traje predugo i da se ne poštuju zakonski rokovi od 210 dana, Jaćović odgovara da često registraciju usporava nepotpuna dokumentacija.\n"Vrlo često se dešava da zbog neažurnosti u podnošenju dokumentacije probijamo te rokove, ali trudimo se da ispoštujemo okvir od 210 dana", naglašava prvi čovek ALIMS-a.\nOn je ukazao iz godine u godinu raste broj zahteva za registraciju i obnovu registracije lekova tako da je pre četiri, pet godina bilo oko 4.000 do 5.000 zahteva, a danas ih je duplo više, imeđu 8.000 i 9.000, a broj zaposlenih je ostao isti - 180.\n"Mi građanima jemčimo za kvalitet, efikasnost i bezbednost lekova i ne možemo preko dokumentacije da preletimo, već moramo da je detaljno pregledamo. To traži i ljude i vreme tako da u pojedinim segmentima možda ne možemo da ispunimo sve te zakonske rokove", objašnjava on.\nGovoreći o uvozu neregistrovanih lekova on je ukazao da se u poslednjih nekoliko godina stalno povećava lista lekova i da se trenutno uvozi 3200 neregistrovanih lekova. Ta brojka je prevelika, smatra on i dodaje da se sa Ministarstvom zdravlja radi na tome da se lekovi koji se dosta koriste u našoj zemlji, poput furosemida i aminofilina, registruju i u Srbiji.\nGovoreći o kliničkim ispitivanjima koja se sprovode u Srbiji, on je rekao da su ona strogo kontrolisana i zakonom definisana da je u toku 250 takvih ispitivanja u dvadesetak ustanova u Srbiji.\n"Srbija spada u zemlje gde je ova oblast zakonom definisana i tu nema bojazni što se tiče pacijenata. Pacijent je upoznat i on mora, pre nego što uđe u projekat, da potpiše pisanu saglasnost, što znači da je svestan svih situacija i potencijalnih rizika", naglasio je Jaćović.\nOn je naglasio da u Agenciji postoji posebno formirana komisija, koje se bavi odobravanjem kliničkih studija i koji kontrolišu da li se ta studija sprovodi po tačno utvrđenim kriterijumima i procesima.\nDanas se, kako kaže, najviše kliničkih istraživanja radi u Kliničkom centru Srbije, KC Vojvodine, KC Niš, KC Kragujevac, Institutu za reumatologiju i Institutu za onkologiju. ALIMS će krajem godine imati kontrolu Evropskog direktorata za kontrolu lekova, koja će procenjivati rad Agencije i Nacionalne kontrolne laboratorije.\n"Nadam se da ćemo dobiti najviše ocene da postanemo, a već jesmo, u međunarodnim mrežama respektabilna ustanova", zaključio je Jaćović.


Slovenačka vlada oglasila se o „non pejperu“ - Sputnjik Srbija\nSlovenačka vlada oglasila se o „non pejperu“\n17:45 24.04.2021 Preuzmite kraći link\nVlada Slovenije saopštila je danas da nikada nije razmatrala takozvani „non-pejper“ o rešavanju otvorenih pitanja na Zapadnom Balkanu, u kome se pominje mogućnost raspada Bosne i Herceogovine.\nSaopštenje predstavlja odgovor Vlade na pismo bivšeg reisu-l-uleme Mustafe Cerića, upućeno bivšem slovenačkom predsedniku Milanu Kučanu, u kome on Sloveniji zamera da je „okrenula leđa“ Bosni i Hercegovini „u korist velikosrpske i velikohrvatske opsesije o njenoj podeli“.\n„Aktuelna vlada Republike Slovenije nije nikada razmatrala i uzimala u obzir takozvani „non-pejper“, koji se spominjao u vašim izveštajima proteklih dana“, navodi se u saopštenju vladine pres službe u Ljubljani, povodom, kako je navedeno, „spekulacija i izveštaja o takozvanom non-pejperu“.\n„Isto tako, ni vlada, kao ni bilo koje vladino telo, nisu razmatrali, pripremali niti diskutovali o bilo kojem izveštaju iz 2011, kako to tvrdi gospodin Mustafa Cerić u pismu bivšem slovenačkom predsedniku Milanu Kučanu, kao ni o navodnom „non-pejperu“ koji se odnosi na njega“, navodi se u saopštenju slovenačke vlade, prenosi Tanjug.\nKako se dodaje, Vlada Slovenije ni bilo koje njeno telo, takođe, nisu se bavili u bilo kakvom kontekstu cepanjem Bosne i Hercegovine kako se to pominje u navodnom dokumentu.\n„Ni Ministarstvo spoljnih poslova, kao ni bilo koje drugo ministarstvo aktuelne vlade Slovenije nisu bili uključeni u bilo koje aktivnosti te vrste“, navodi se u saopštenju.\nSlovenija, kako se ističe, zajedno sa ostalim akterima u regionu, u Evropskoj uniji i šire, preduzima sve napore da ubrza integraciju Zapadnog Balkana u evro-atlantske integracije, i čineći tako, uverena je da nijedan korak u tom pravcu ne bi trebalo da ugrozi mir i koegzistenciju u BiH i regionu Zapadnog Balkana u celini.\nKomadanje BiH i stvaranje velike Albanije: Slovenački portal objavio detalje „non-pejpera“\nVučić: Nisam video mapu sa promenom granica na Zapadnom Balkanu\nnon pejper, Vlada Slovenije


Naslovna » BG svaštara » Budući Beograd » Proširenje Bulevara despota Stefana\nNeko drugi 20. novembar 2016. Budući Beograd Postavite komentar\nPredstavljen je plan detaljne regulacije za širenje Bulevara despota Stefana, od Džordža Vašingtona do Cetinjske.\nPlan predviđa uklanjanje uskog grla na ovom bulevaru kod Prve ekonomske škole, rušenjem objekata koji remete regulacionu liniju i širenjem postojećeg kolovoza, objavio je portal Beobuild.\nDeonica u obuhvatu ovog dokumenta dugačka je nešto više od 280 metara i u trenutnom stanju ima širinu dve kolovozne trake, nadovezujući se na ostatak saobraćajnice izvedene sa po dve trake za svaki pravac.\nŠirenje ovog dela bulevara treba izvesti na parnoj strani, gde većina objekata već zauzima poziciju prema novoj nameni površina. Da bi se realizovala planirana saobraćajnica potrebno je ukloniti tri postojeća objekta koja trenutno remete formiran ulični niz, a radi se o objektima na broju 38, 40 i 48.\nZgrade kulturnih i estetskih vrednosti\nUpravo objekti na prvobitnoj regulacionoj liniji predstavljaju i istorijski najvredniji deo građevinskog fonda, pa je na broju 38 porodična kuća porodice Dunđerski iz 1928. godine, dok se na broju 48 nalazi stambeni objekat arhitekte Milivoja Smiljanića iz 1923. godine.\nTu je i kuća narodnog poslanika i konzula Todora Stankovića iz 1922. godine na broju 35. Nažalost, trenutno ne postoji ni jedan mehanizam koji u ovakvim situacijama čuva nasleđe, a jedna od opcija bi bila bi rekonstrukcija prednjih fasada ili bar njihovih delova na novim objektima. To bi bio vrlo značajan doprinos očuvanju njihovih kulturnih i estetskih vrednosti, kao i autentičnosti čitavog ambijenta.\nPlanirani profil Bulevara despota Stefana sastojaće se od dva puta po dve saobraćajne trake širine 3,5 metra, kao i obostranim trotoarima promenljive širine (od 2,8 do 8,5 m) sa pripadajućom biciklističkom stazom i drvoredima.\nPlan detaljne regulacije za novu saobraćajnicu biće na javnom uvidu do 15. decembra.\nTagovibg svaštara budući beograd bulevar despota stefana\nPrethodni Nijedno dete ne treba da odrasta samo!\nSledeći Spektakularno: Jeff Mills & RTS Symphony Orchestra


Britanija razmatra slanje pojaèanja u Irak - 2004-05-05\nBritanija je saopštila da razmatra moguænost slanja dodatnog broja trupa u Irak i njihovog razmeštanja i van južne regije koju Britanija kontroliše od poèetka prošlogodišnje invazije. Dopisnik Glasa Amerike Majkl Dradž uputio je detaljniji izveštaj iz Londona:\nPremijer Toni Bler je rekao parlamentu da njegova vlada pregovara sa Sjedinjenim Državama o uveæanju britanskog kontingenta u Iraku koji sada broji 7500 vojnika.\n”Diskutujemo sa našim koalicionim partnerima i sa Amerikancima u ovom momentu o moguæosti da se obezbedi veæi broj trupa za razlièite delove zemlje. Te diskusije još nisu završene. Najvažnije je da mi stalno pratimo situaciju.“ Pre nedelju dana, gospodin Bler je rekao da Sjedinjene Države nisu tražile dodatno pojaèanje britanskih trupa. Medjutim, koalicija pokušava da popuni jaz nastao kada je oko dve hiljade vojnika iz Španije, Hondurasa i Dominikanske republike napustilo centralni Irak. Nezavisno od toga, advokati koji zastupaju 12 iraèkih porodica èije su rodjake navodno ubili britanski vojnici, podneli su sudski zahtev za isplatu kompenzacije i otvaranje nezavisne istrage o njihovoj smrti. Njihov vodeæi advokat, Fil Šajner, rekao je da bi, u ovim sluèajevima, trebalo da bude primenjen evropski zakon o ljudskim pravima, jer je Britanija okupaciona sila u Iraku. On je istakao da su mnoge žrtve stradale van borbenih operacija.\n”Mi smatramo da jednostavno ne možete ubijati ljude u njihovom domu, ili dok obavljaju svakodnevne poslove. Stoga želimo nezavisnu istragu koja bi se pozabavila uzrokom svih ovih pogibija i želimo da bude isplaæena adekvatna nadoknada.“\nBritansko Ministarstvo odbrane demantuje odgovornost za njihovu smrt dok je vlada saopštila da je Irak van jurisdikcije evropske konvencije o ljudskim pravima. U medjuvremenu, raste pritisak na urednika britanskog dnevnika Dejli miror, Pirsa Morgana, da se pojavi pred zakonodavcima i objasni objavljivanje kontroverznih fotografija na kojima se navodno vide britanski vojnici kako tuku iraèke zatvorenike. Morgan je branio te fotografije od kritike vojnih struènjaka, koji kažu da vojnici koji su na fotografijama ne nose iste uniforme, puške i ne koriste vozila kao trupe u Iraku. Premijer Bler je rekao da bi bilo ”krajnje ozbiljno“ ako bi se pokazalo da su fotografije lažne. Lider opozicione Konzervativne stranke, Majkl Hauard, kaže da bi Morgan trebalo da preuzme punu odgovornost ukoliko se pokaže da su objavljeni snimci namešteni. Da kontroverza bude još veæa, Dejli miror je dugo podržavao Blerovu Laburistièku stranku, ali je oštro kritikovao premijera zbog toga što je uveo Britaniju u rat protiv Iraka.


Pad prodaje Folksvagena u Evropi za 43 posto › Made-in-Germany.rs\nU septembru je prodaja Folksvagenovih automobila u svetu pala za skoro 20 posto, jer se nemački proizvođač bori s uvođenjem novih standarda za emisiju štetnih gasova u Evropi, ali i zbog pada prodaje na njegovom najvećem tržištu u Kini, što je posledica trgovinskog rata te zemlje sa SAD.\nProdaja VW-ovih vozila se prošlog meseca u Evropi sunovratila za čak 42,6 posto, u odnosu na godinu ranije, odnosno na ukupno 91.100 isporučenih vozila. Pad registrovan u Evropi izazvao je pad od 18,3 posto u globalnoj prodaji, na 485.000 prodatih automobila u septembru, navodi „Fajnenšel Tajms“.\nNemačka automobilska kompanija se već duže vreme suočava sa izazovnim zadatkom sertifikacije svojih vozila u skladu sa novim standardima o emisiji gasova, odnosno sa „svetskom procedurom testiranja lakih vozila“ (WLTP), koja je na snazi od 1. septembra.\nPromena evropskih propisa prouzrokovala je velike tržišne fluktuacije, jer je automobilskim kompanijama neophodno da dobiju dozvole za sve verzije svojih automobila, što ih primorava da konstantno rade testiranja.\nVW procenjuje da će ga ove godine troškovi sertifikacije automobila po novoj proceduri koštati više od milijardu eura. Iz kompanije navode da su posledice uvođenja WLTP-a „ogromne“ i na domaćem, nemačkom tržištu, gde je prodaja u septembru pala za 47,1 posto na 23.300 isporučenih vozila.\nOd MiG na 12/10/2018 / AKTUELNO / Ostavite komentar


SAOPŠTENjE O NAREDBI RADI PREVENCIJE AFRIČKE KUGE SVINjA\nsreda, 20 februar 2019 12:12\nMinistar poljoprivrede, šumarstva i vodoprivrede doneo je 1. februara 2019. godine Naredbu o preduzimanju mera radi sprečavanja unošenja, pojave, otkrivanja, širenja, suzbijanja i iskorenjivanja zarazne bolesti afričke kuge svinja (AKS) u Republiku Srbiju. U skladu sa tim, uvozna dozvola, odnosno dozvola za provoz pošiljaka može da se izda ako ne postoji rizik po zdravlje životinja, što se utvrđuje analizom rizika u skladu sa Zakonom o veterinarstvu i direktivom Uprave za veterinu kojom je jasno precizirano postupanje po svakom zahtevu.\nKako se navodi u saopštenju ministarstva, naredba je na snazi zbog pogoršanja epizootiološke situacije po pitanju afričke kuge svinja u regionu (Mađarska, Rumunija, Bugarska), i neposredne opasnosti od pojave ove bolesti u našoj zemlji, zbog čega je bilo neohodno nalaganje konkretnih mera koje treba da sprovode sve relevantne institucije i organizacije pored nadležnog ministarstva, kao i vlasnici i držaoci životinja, lovci i korisnici lovišta, u cilju sprečavanja pojave i suzbijanja AKS u Republici Srbiji. Donošenjem ove naredbe upotpunjene su i precizirane sve mere, aktivnosti, kao i ingerencije lica koja su uključena u upravljanje rizikom, a sa ciljem prevencije i borbe protiv ove zarazne bolesti.\nDefinisana su područja visokog i umerenog rizika sa kontrolnim, preventivnim i restriktivnim merama, kao i opšte i posebne biosigurnosne mere koje se moraju sprovoditi na gazdinstvima sa svinjama i u lovištima.\nOvom naredbom posebno je propisano sledeće:\n1. Radi sprečavanja unošenja Afričke kuge svinja u Republiku Srbiju, zabranjuje se slobodan uvoz i provoz pošiljaka poreklom iz zemalja ili područja zahvaćenim afričkom kugom svinja, tj za svaki konkretan slučaj se izdaje uvozna dozvola;\n2. Određena su dva područja i to područje umerenog rizika i područje visokog rizika i na osnovu toga su donete mere koje se sprovode na tim teritorijama;\nKompletan tekst naredbe možete pogledati na zvaničnom sajtu Uprave za veterinu, www.vet.minpolj.gov.rs , a sa merama i postupanjem u skladu sa naredbom upoznate su i sve mesne zajednice na teritoriji opštine, preko Službe za poljoprivredu Opštinske uprave Kovin, tel. 742-104, 742-114, lokal 127. Takođe, na veb stranici Uprave za veterinu mogu se preuzeti brošure namenjene lovcima, uzgajivačima, ali i svim drugim zainteresovanim građanima u vezi sa preventivnim delovanjem protiv opake zaraze kod svinja, a objavljen je i poseban priručnik za veterinare.\nAfrička kuga svinja - AKS je veoma opasna zarazna bolest domaćih i divljih svinja koja se ne leči, ne postoji vakcina i dolazi do uginuća svih obolelih svinja, bez obzira na kategoriju. U slučaju pojave zaraze kod i jedne svinje, sprovodi se ubijanje svih svinja na gazdinstvu.\nViše iz ove kategorije « PREDSTAVLJEN PROJEKAT ZA INTERNO RASELJENA LICA I POVRATNIKE JAVNI POZIVI I KONKURSI NZS ZA 2019. GODINU »


Beograd blizu kolektivnog imuniteta - BIGportal.ba\n18 Maja, 2021 18 Maja, 2021 0383\nGrad Beograd se dobrom imunizacijom približava kolektivnom imunitetu, a uslov za organizovanje nekih koncerata i festivala je da dnevno bude ispod 100 zaraženih i da procenat vakcinacije pređe 50 odsto, rekao je gradonačelnik Beograd Zoran Radojičić.\nIstakao je da Beograd drži lidersku poziciju kada je u pitanju vakcinacija građana.\nU ovom trenutku imamo 38,1 odsto ljudi koji su revakcinisani, a ukupno 47,2 odsto građana koji su primili bar jednu dozu. Na taj način se približavamo kolektivnom imunitetu i u ovom trenutku imamo značajno olakšanje kada je riječ o epidemiološkoj situaciji – rekao je Radojičić.\nPrema njegovim riječima, definitivno je došlo do relaksacije mjera i možda bi trebalo ići u tom pravcu da vakcinisani ljudi imaju neke povlastice.\nTrivićeva o proslaviti matura u Srpskoj


Deutsche Bahn • Jumbo Travel\nDeutsche Bahn je nemačka železnička kompanija osnovana 1994. godine sa sedištem u Berlinu. Nastala je spajanjem dve nemačke državne kompanije zapadnonemačkih železnica (Deutsche Bundesbahn) i istočnonemačkog železničkog preduzeća (Deutsche Reichsbahn).\nDanas Deutsche Bahn predstavlja najveću evropsku železničku kompaniju i drugu železničku kompaniju sveta. Pored prevoza miliona putnika godišnje bavi se i transportom tereta i izgradnjom i održavanjem železničke infrastrukture.\nOva kompanija je u vlasništvu države Nemačke i struktuirana je kao koncern, poseduje preko 500 zavisnih sestrinskih preduzeća. Deutsche Bahn u oblasti šinskog saobraćaja ostvaruje preko polovine svog ukupnog prometa.U ostalim oblastima, transportu, logistici i drugim delatnostima ostvaruje drugu polovinu operativnog prometa.


Veštaci na suđenju Šaranovićevoj grupi: Vojnović nema poremećaj ličnosti - KRIK\nObjavio/la KRIK.rs januar 18, 2018\nSudski veštaci su na današnjem suđenju za ubistva Nikole Bojovića i Miloša Vidakovića predstavili nalaz o psihičkom stanju optuženog Miloša Vojnovića na čijem se svedočenju zasniva optužnica. Mišljenje veštaka je da Vojnović ne boluje ni od kakvih duševnih bolesti, odnosno poremećaja i da je prosečno inteligentan.\nPsiholog Ana Najman i psihijatar Branko Mandić veštačili su Vojnovićevo psihično stanje na zahtev optuženog Miloša Delibašića. Svoj nalaz danas su obrazložili rekavši da kod Vojnovića nisu pronađeni elementi poremećaja ličnosti poput impulsivnosti ili agresivnosti.\nNa pitanja stručne saradnice Tamare Čavić o incidentnom ponašanju Vojnovića, odnosno njegovom samopovređivanju u zatvoru, psiholog Ana Najman kazala je da on samo u nekim stresnim situacijama tako reagovao. Najman je samopovređivanje okarakterisala „kao reakciju na trenutak u kojem se našao, odnosno kao neku vrstu bunta.“\nU iznošenju svog mišljenja Čavić, koja zastupa interese Delibašića, je rekla da joj je žao što nije imala priliku da Vojnovića pregleda sa sudskim veštacima. Ona je, ipak, dala svoju ocenu njihovog nalaza. Kazala je da nalaz razume, ali da nije saglasna sa mišljenjem da kod Vojnovića ne postoji nikakav poremećaj ličnosti.\nPrema njenom mišljenju Vojnović je „emocionalno nestabilna ličnost sa antisocijalnim ponašanjem.“\nNa Vojnovićevom svedočenju zasniva se optužnica u ovom postupku.\nNakon što je Vojnović potpisao sporazum sa tužilaštvom o svedočenju okrivljeni Delibašić insistirao je da se Vojnovićevo psihičko stanje veštači po drugi put. Prvi put, u maju prošle godine, veštaci su takođe utvrdili da kod Vojnovića nisu uočene duševne bolesti i da je sposoban da učestvuje u postupku.\nPotpisavši sporazum Vojnović se obavezao da će na sudu ponoviti sve što je rekao tužilaštvu tokom istrage, što je i uradio, a zauzvrat će biti osuđen na deset i po godina zatvora.\nOn je ispričao da su nakon ubistva Nikole Bojovića, brata kriminalca Luke Bojovića, u aprilu 2013. članovi Šaranovićeve grupe strahovali od odmazde i stoga rešili da ubiju bliske saradnike njegovog brata Luke. Sa tim ciljem je, kako je objasnio Vojnović, i stigao u Budvu – da likvidira Luku Đurovića.\nTokom priprema likvidacije, prema njegovim rečima, došlo je do promene plana – Miloš Delibašić, koji je pod Šaranovićevom komandom vodio grupu, rekao je da treba da se ubije Miloš Vidaković. Vidaković je ubijen u julu 2013. u kafiću „Sejlor“ u Budvi.\nSuđenje se privodi kraju i za februar je planirano iznošenje završnih reči.\nPročitajte kako je funkcionisao Šaranovićev klan


Hyundai izleteo sa 185 km/h - Tanak i suvozač nepovređeni - Vrele gume\njan. 24, 2020 u 11:21 pm\nHyundai izleteo sa 185 km/h – Tanak i suvozač nepovređeni\n24 januara, 2020 1 komentarhyundai ford toyotaMonte CarloTanakVrele Gumewrc2020WRC2020 Monte Carlo\nSigurno se pitate, od čega je sazdan ovaj WRC Hyundai!? Odgovor je jednostavan: od poštovanja pravila!\nUdes koji su na 4. ispitu imali aktuelni svetski šampion, 32. godišnji Estonac Ot Tanak i njegov suvozač Martin Jerveoja, u „hjundaiu“, samo je još jednom potvrdio baš veliku opasnost reli sporta. U francuskim Alpama, blizu Gapa, na ispitu koji je vodio nizbrdo ka cilju.\nPrema poslednjim informacijama Ot Tanak je u momentu izletanja vozio brzinom od 185 km/h uz G silu od 35. I on i suvozač iako nepovređeni, zadržani su u bolnici, preventivno i po pravilima takođe.\nNa tom ispitu je prosek brzine oko 106 km/h, izleteo je bukvalno kao raketa i posle nekoliko okretanja u vazduhu „hjundai“ sa brojem 8 se zaustavio na tlu potpuno havarisan. Video zapis tog incidenta deluje zastrašujuće.\nPrava je sreća u ovoj nesreći, da ni vozač ni suvozač nisu nimalo povredjeni a tome je u velikoj meri doprineo i vrhunski konstruisan zaštitni kavez, takozvani rol-bar.\nPosle 8 ispita okončan je i drugi dan čuvenog relija. Veliku borbu su vodili vozači „tojote“ i „hjundaia“. Sebastien Ožie ima minimalnu prednost u „tojoti“ a samo 1.2 sekunde kasni njegov timski rival, Britanac Elfin Evans, koji prikazuje verovatno najbolju vožnju svoje karijere, sada po prvi put kao član „tojote“. Iza njih je takodje odlični Belgijanac Tijeri Nojvil, sa „hjundaiem“ ( + 6.4 sek. ), dok je na četvrtoj poziciji veteran reli sporta, 45. godišnji Francuz Sebastien Loeb, sa „hjundaiem“ ( + 1.06.9 min. )\nFORD M-SPORT, očigledno nema odgovarajući auto koji može da parira TOJOTI i HJUNDAIU, a oseća se i odsustvo uglednog SITROENA, koji je napustio reli šampionat sveta zarad potpuno drugačijih ambicija u budućnosti. Nema ni dvojice sjajnih vozača, Finca Jari Mati Latvale ( voziće u Švedskoj, ali kao privatnik ) ni Severnog Irca Kris Mika, koji nema angažman…\nDobra vest je dolazak mladog 19. godišnjeg Finca Kalea Rovanpere, u tim TOJOTE, i ovo je njemu debitantski WRC u elitnoj klasi, sa najmoćnijim reli automobilima , posle osvajanja titule reli šampiona sveta u kategoriji WRC 2. Rovanpera je posle 8 ispita na 6. mestu ( + 2.19.2 min. ) …iza petoplasiranog Esapeke Lapija, sa „fordom“ ( + 1.57.2 min. ).\nReli Monte Karlo, 88. po redu, nastavlja se u subotu i nedelju, po suvim planinskim putevima koji su na nekim krivinama potpuno prekriveni ledom, pa su najbolji reli vozači sveta prinudjeni da nam tim mestima potpuno uspore svoje monstrume sa agregatima od blizu 400 KS.\nTagovihyundai ford toyotaMonte CarloTanakVrele Gumewrc2020WRC2020 Monte Carlo\n25 januara, 2020 у 10:54\nTanak je on za te staze…\nNovogodišnja čarolija uz Eko Srbija\nSuzuki Jimny pod napadom EU „ekologa“


U Medija-centru Gradske kuće danas je održana pres-konferencija na kojoj su najavljene aktivnosti koje će se, u organizaciji Gradskog udruženja za pomoć osobama sa autizmom Subotica i uz podršku lokalne samouprave, održati u našem gradu u okviru obeležavanja 2. aprila – Svetskog dana osoba sa autizmom.\nGeneralna skupština Ujedinjenih nacija je u decembru 2007. godine usvojila rezoluciju kojom je 2. april proglašen Svetskim danom osoba sa autizmom, rekao je član Gradskog veća zadužen za oblast socijalne zaštite Milimir Vujadinović, i dodao da osobe sa autizmom čak i među osobama sa invaliditetom imaju poseban značaj i mesto i da se lokalna samouprava, po treći put, pridružuje obeležavanju Svetskog dana osoba sa autizmom.\n- U znak naše podrške osobama sa autizmom, ali i svima onima koji se bave ovom problematikom, dekorativna rasveta na Gradskoj kući će večeras, od 20 časova, biti u plavoj boji koja simbolizuje autizam. U poslednje vreme najviše se bavimo decom koja su obolela od autizma i zaista se trudimo da, u skladu sa mogućnostima, pomognemo Gradskom udruženju za pomoć osobama sa autizmom. Grad Subotica je prošle godine, kroz javni konkurs u oblasti društveno-humanitarnog rada izdvojio sredstva u iznosu od 400.000 dinara za aktivnosti ovog udruženja, a verujem da ćemo ove godine pomoći u značajnijem obimu – istakao je Vujadinović.\nKoordinatorka akcije Iva Vučinić je kazala da su u četvrtak 2. aprila, od 10.30 do 11.30 časova, u osnovnim školama „Sonja Marinković” i „Ivan Milutinović” predviđene kreativne radionice u kojima će učestvovati deca koja pohađaju inkluzivnu nastavu, kao i njihovi vršnjaci iz razreda, i da će se u okviru tih radionica farbati jaja u plavu boju i praviti uskršnje korpice.\n- Od 12 časova, na Trgu slobode, puštaće se plavi baloni, a biće organizovana i radionica farbanja jaja u plavu boju, kojoj će se priključiti prvotimci Fudbalskog kluba Spartak. U utorak, 7. aprila, od 23 časa, u Džentlmens pabu će biti organizovana humanitarna žurka na kojoj će nastupiti Nebojša Vojvodić, Bojana Šarović, Vuk i Iva Vučinić, Mirna Radulović i Žile Trajčeski. Ulaznica je 200 dinara, a sav prihod namenjen je Gradskom udruženju za pomoć osobama sa autizmom koje planira opremanje igrališta – kazala je Iva Vučinić.\nDeca sa autizmom su diskriminisana i nemaju svoje mesto u društvu, a kada razgovarate sa roditeljima ovakve dece o tome što im se sve dešava, vidite da postoje jako veliki problemi, rekla je predsednica Gradskog udruženja za pomoć osobama sa autizmom Suzana Skenderović.\n- Zahvaljujući lokalnoj samoupravi dobili smo prostor od oko 200 kvadratnih metara, a Ministarstvo za rad, zapošljavanje, boračka i socijalna pitanja opremilo je centar za integraciju. Imamo prostorije i imamo osoblje koje želi da radi, ali sve funkcioniše jako teško. Udruženje se finansira projektno, a zahvaljujući lokalnoj samoupravi dobijamo sredstva da možemo da platimo troškove. Ima jako puno ljudi koji se uključuju u humanitarni rad, imamo prijatelje koji vole ovo udruženje i žele da se uključe u naše akcije. Volela bih da kuća 'Autizam' bude edukativni, rehabilitacioni centar gde će na jednom mestu biti psiholog i logoped i celokupna podrška detetu kod kojeg se prepoznao problem – naglasila je Suzana Skenderović, napominjući da se celokupan program obeležavanja Svetskog dana osoba sa autizmom sprovodi u okviru humanitarne akcije „Pobedimo predrasude”.\nU Vareškoj ulici broj 28, prošle godine je otvorena kuća „Iza duge“, terapeutski centar i poludnevni boravak za osobe sa autizmom. Gradsko udruženje za pomoć osobama sa autizmom Subotica, osnovano 23. novembra 2011. godine, trenutno broji oko 40 članova.\nSvetski dan osoba sa autizmom u našoj zemlji obeležiće se u 11 gradova koji imaju udruženja za pomoć osobama sa autizmom.


Naslovnica Sjeverni Sandžak Novi Pazar Konstituisan Lokalni antikorupcijski forum Novog Pazara\nLokalni antikorupcijski forum (LAF) Novog Pazara održao je jučer konstitutivnu sjednicu na kojoj su izabrani predsjednik i potpredjsednik i usvojeni Pravilnik o radu i Plan rada za ovu godinu.\nZa predsjednicu ovog tijela, koje će imati zadatak da prati ostvarivanje Lokalnog antikorupcijskog plana Novog Pazara, otklanja rizike od korupcije i podiže svest građana o značaju borbe protiv korupcije, izabrana je pravnica Esma Hot Lotinac.\n“Članovi Foruma će se aktivno i predano baviti svim vidovima korupcije u cilju njenog iskorenjivanja. Pozivam i građane Novog Pazara da se aktivno uključe u rad Foruma i da zajedno budemo deo borbe protiv ovog globalnog fenomena”, poručila je Hot Lotinac posle sednice.\nZa zamjenika predsjednika izabran je novinar radija Sto plus Nikola Kočović, a pored njih dvoje, članovi LAF-a su i izvršni direktor nevladine organizacije “Urban in” Sead Biberović, predsjednica Evropskog pokreta u Novom Pazaru ekonomistkinja Bisera Šećeragić i univerzitetski profesor Eldin Dobardžić.\nSkupština Novog Pazara usvojila je u aprilu Lokalni antikorupcijski plan koji sadrži oko 120 mjera koje lokalna samouprava mora ispuniti u borbi protiv korupcije.


Mediji: DAEŠ preti terorističkim napadima u Rusiji i još sedam zemalja - Sputnjik Srbija\n23:09 08.06.2017 (osveženo 23:11 08.06.2017) Preuzmite kraći link\nTeroristička organizacija DAEŠ uputila je saopštenje sa upozorenjem za muslimanski deo društva u osam zemalja, kako bi se klonili prometnih mesta, saopštio je belgijski list „Dernijer er“.\nList navodi da se saopštenje odnosi na muslimane u Australiji, Belgiji, Velikoj Britaniji, Italiji, Kanadi, Rusiji, SAD i Francuskoj, prenosi ruski portal „Utro“.\nU saopštenju napisanom na lošem engleskom jeziku, nalazi se upozorenje za muslimane. U njemu piše da muslimani u tim zemljama treba da izbegavaju mesta gde se okuplja veliki broj ljudi, kao što su prometne ulice, trgovi, pijace i parkinzi, jer „će vojnici kalifata dizati u vazduh, vršiti pritisak i klati neprijatelja“.\nProučavanjem pisma trenutno se bave stručnjaci iz belgijske Uprave za analizu opasnosti.\nPrema rečima stručnjaka za oblast borbe protiv međunarodnog terorizma Pitera van Ostajena, dobijeno saopštenje moglo bi da predstavlja sasvim realnu opasnost.


Inženjerska komora Srbije - glasnik broj 11\n:: Naslovna strana > Glasnik broj 11 > Izbori - Novi Izbori po novoj proceduri\nPovodom ponavljanja Izbora za novi saziv Skupštine Inženjerske komore Srbije\nNovi Izbori po novoj proceduri\n- Sekreterijal Inženjerske Komore Srbije -\nPredsednik Skupštine Inženjerske Komore Srbije, u skladu sa svojim ovlašćenjima iz člana 43. stav 1. Statuta Inženjerske Komore Srbije ("Službeni glasnik RS" 88/05), doneo je Odluku broj: 03/406 od 12.03.2008. godine, kojom je raspisao izbore za članove Skupštine Komore kojoj mandat ističe 24. juna 2008. godine, utvrdio je broj članova Skupštine koje bira svaka matična sekcija, kao i broj članova Skupštine Komore koji se biraju po regionima u okviru predstavnika matičnih sekcija projektanata i izvođača radova.\nPrema ovoj Odluci, Izbori su sprovedeni u vremenu od 24. marta do 25. maja 2008. godine, a sprovođenje izbora je povereno izvršnim odborima matičnih sekcija, u skladu sa posebnim odlukama o sprovođenju izbora matičnih sekcija. Na ovaj način, data je autonomnost matičnim sekcijama da odrede način sprovođenja celokupnog izbornog postupka, uz obavezu da izvršni odbori i njihove izborne komisije dostave izveštaje o izvršenim izborima najkasnije do 1. juna 2008. godine.\nSve matične sekcije su donele odluke o sprovođenju izbora za članove Skupštine Komore, kojima su propisala sva bitna pitanja izbornog postupka, počev od utvrđivanja biračkih spiskova, izbornih komisija, načina glasanja, kandidacionog postupka do utvrđivanja rezultata glasanja.\nIzvršni odbori svih matičnih sekcija, u pogledu načina predlaganja kandidata i glasanja, opredelili su se za elektronsko glasanje, koje se ostvarivalo na taj način što je birač unosio svoj broj licence i jedinstveni matični broj. O samom sprovođenju kandidovanja i glasanja za članove Skupštine, starale su se izborne komisije matičnih sekcija, čiji članovi nisu mogli da budu kandidati za izbor člana Skupštine Komore.\nPo okončanju izbora, izborne komisije su utvrdile i proglasile rezultate izbora za članove Skupštine Komore, a izveštaje o održanim izborima, dostavile su izvršnim odborima matičnih sekcija, koji su ih i usvojili.\nNakon održanih izbora, u skladu sa Poslovnikom o radu Skupštine Komore, predsednik Skupštine bi sazvao konstitutivnu sednicu na kojoj bi se izvršila verifikacija mandata novoizabranih članova Skupštine, ukoliko je postupak izbora zakonit i regularno sproveden, a što bi komisija konstatovala na osnovu izveštaja izbornih komisija i izvršnih odbora, nadležnih za sprovođenje izbora.\nPre okončanja izbornog postupka, odnosno usvajanja izveštaja izvršnih odbora, a pogotovo nakon slanja SMS poruka zahvalnosti članovima Komore za iskorišćeno biračko pravo za izbor članova Skupštine Komore, u Sekretarijat Komore su pristigli prigovori članova Komore da je neko iskoristio njihovo biračko pravo tako da su time bili sprečeni da glasaju.\nO prispelim prigovorima obavešten je i Nadzorni odbor koji je konstatovao da je došlo do grube zloupotrebe biračkog prava članova Komore i to na taj način što su N. N. lica , koristeći jedinstven matični broj i broj licence članova Komore, glasala umesto članova Komore pod njihovim imenom. Kako je ova pojava u većem obimu uočena u Matičnoj sekciji projektanata i Matičnoj sekciji izvođača radova, što nije isključivalo eventualnu zloupotrebu i u ostale dve matične sekcije, Nadzorni odbor je predložio da sve četiri matične sekcije sazovu i održe vanredne sednice na kojima bi razmotrili podnete prigovore u vezi zloupotrebe izbornih prava pojedinih članova Komore i preispitaju svoje ranije donete odluke o izvršenim izborima, a sve u cilju zaštite zakonitosti rada Komore. O svemu navedenom Nadzorni odbor, kao organ koji u skladu sa aktima Komore vrši kontrolu zakonitosti rada Komore obavestio je i Ministarstvo za infrastrukturu koje u skladu sa članom 133. stav 3. Zakona o planiranju i izgradnji vrši nadzor nad zakonitošću rada Komore.\nOd Ministarstva za infrastrukturu dana 16.06.2008. godine upućen je dopis predsedniku Skupštine kojim je ukazano da je neophodno da preduzme sve neophodne mere za otklanjanje uočenih nepravilnosti u pogledu načina izbora članova Skupštine kako bi se obezbedio nesmetan i na zakonu zasnovan rad Komore. Istovremeno je istim dopisom ukazano da Zakonom, Statutom Komore, niti Odlukom o raspisivanju izbora od strane predsednika Skupštine nije propisano da se predlaganje kandidata i izbor članova Skupštine vrši elektronskim putem.\nIstovremeno po saznanju o navedenim događajima, a smatrajući da ima osnova da se utvrđuje odgovornost za zloupotrebu biračkog prava, Sud časti Inženjerske komore Srbije, odnosno, tužilac i zamenik tužioca, pokrenuli su po sopstvenoj inicijativi postupak protiv N. N. lica. Tužilac je u svom izveštaju od 24.06.2008. godine upućenom Upranom odboru konstatovao da će imati teškoće u prikupljanju dokaza koji će nesporno ukazati na počinioce, a kako se radi o zloupotrebi prava glasanja koje je Krivičnim zakonikom predviđeno kao krivično delo, predložio je da se nadležnom tužilaštvu podnese krivična prijava protiv N. N. lica.\nU tom smislu prdsednik Komore je podneo krivičnu prijavu dana 26.06.200.8 godine Trećem opštinskom tužilaštvu u Beogradu.\nIzvršni odbori Matične sekcije urbanista na vanrednoj sednici održanoj dana 11.06.2008. godine i Matične sekcije prostornih planera dana 16.06.2008. godine su konstatovale da u ove dve sekcije nije bilo nepravilnosti u izbornom postupku, ali da u cilju očuvanja integriteta i zaštite zakonitosti rada Komore donose odluku da se ponište izbori za članove Skupštine u celini.\nIzvršni odbor Matične sekcije izvođača radova dana 13.06.2008. godine je razmotrio prigovore u vezi zloupotrebe prava glasanja, konstatovao nepravilnosti i doneo odluku da se postupak i rezultati izbora poništavaju, kao i da se poništava Odluka Izvršnog odbora kojom je usvojen izveštaj izborne komisije.\nIzvršni odbor Matične sekcije projektanata na vanrednoj sednici održanoj dana 19.06.2008. godine nije se izjašnjavao o prigovorima koje su podneli članovi ove sekcije čije je pravo zloupotrebljeno, te je samim tim, prešao preko zloupotreba prava glasanja i istovremeno doneo odluku kojom je potvrdio Odluku o usvajanju Izveštaja izborne komisije o sprovođenju izbora za članove Skupštine.\nPredsednik Inženjerske Komore Srbije je na osnovu ovlašćenja iz člana 43. stav 1. Statuta, mišljenja Ministarstva za infrastrukturu od 16. 06.2008. godine, preporuka Nadzornog odbora Inženjerske Komore Srbije, dana 24.06.2008. godine doneo Odluku o poništavanju postupka i rezultata izbora i raspisivanju izbora za članove Skupštine inženjerske Komore Srbije. Istom odlukom predsednik Skupštine se obavezao da u narednom roku od deset dana propiše postupak i način sprovođenja izbora u matičnim sekcijama, kao i način utvrđivanja liste kandidata i izbora koji će onemogućiti zloupotrebe (putem glasačkih listića) kao i da imenuje jedinstvenu Izbornu komisiju za sprovođenje izbora na nivou Komore. O preduzetim aktivnostima predsednik Skupštine je istovremeno obavestio i Upravni odbor na sednici od 30.06.2008. godine, kojoj su prisustvovali i članovi Nadzornog odbora, predsednik i tužilac Suda časti Komore. U svom dopisu upućenom Upravnom odboru predsednik Skupštine je između ostalog naveo "smatram da bi i Upravni odbor Komore, pored svih drugih organa i tela Komore, trebalo da ima punu informaciju o stavovima Ministarstva, Nadzornog odbora i izvršnih odbora matičnih sekcija, te da mi kao predsedniku Skupštine da svoje mišljenje o ovom pitanju koje je od velikog značaja za kredibilitet i poverenje članova Komore u način izbora i izabrane organe, odnosno zakonitost rada Komore."\nUpravni odbor, kao i prisutni članovi Nadzornog odbora, predsednik i tužilac Suda časti Komore podržali su odluke i stavove predsednika IKS, a sve u cilju očuvanja kredibiliteta Komore.\nPridržavajući se svoje odluke o poništavanju sprovedenih i raspisivanju novih Izbora za članove Skupštine, predsednik Skupštine će imenovati Komisiju za sprovođenje izbora i propisati postupak i način sprovođenja Izbora, o čemu će članovi Komore biti obavešteni preko sajta Komore. U tom smislu je izuzetno značajno da što veći broj članova uzme učešće u ponovnim izborima za novi saziv Skupštine Inženjerske komore Srbije.


Festival jevrejskog i izraelskog LGBTI filma od 15. i 16. maja u KC Grad – GayEcho\nPovodom Međunarodnog dana borbe protiv homofobije, bifobije i transfobije (IDAHOT), koji se u celom svetu obeležava 17. maja, treći put u Beogradu biće održan FaLaFel – Festival jevrejskog i izraelskog LGBTI filma od 15. i 16. maja u Kulturnom centru Grad (KC Grad), saopštila je nevladina organizacija Haver Srbija.\nOtvaranje festivala je u subotu, 15. maja u 17 časova.\nKako navode organizatori, FaLaFel funkcioniše kao most koji povezuje društvo u kome živimo sa izraelskom, jevrejskom i LGBT+ kulturom i zajednicama.\n„Festivalski program uključuje projekciju filmova, izraelsku i jevrejsku kuhinju, izložbu fotografija i druge kulturne i društvene aktivnosti. Program se dotiče različitih društvenih pitanja u kontekstu borbe protiv predrasuda, diskriminacije, antisemitizma i ksenofobije i ohrabruje publiku da razvija kritičko mišljenje u odnosu na ova pitanja“, navodi se u saopštenju.\nOrganizator festivala je NVO Haver Srbija, u saradnji sa Ambasadom Izraela u Beogradu, Merlinka filmskim festivalom, ROI zajednicom za grasrut programe i NVO XY Spektrum. Više informacija o programu na ovom linku.\n« Zašto se u Srbiji sada kalkuliše o Zakonu o istopolnim zajednicama?\nNemačka: Sveštenici daju blagoslov istopolnim parovima »


Partizan nastavlja dominaciju u mlađim kategorijama\nNaslovna / Vaterpolo / Srbija / Partizan nastavlja dominaciju u mlađim kategorijama\n2017-07-16 09:20 > 09:22\nMladi vaterpolisti Partizana su i ovog vikenda nastavili dominaciju u mlađim kategorijama, jer su u 2000., 2004. i 2006. godištu nastavili ono što su njihovi vršnjaci 2002. godište ostvarili proteklog vikenda.\nU Kragujevcu u sudaru momaka 2000. godišta je bilo veoma neizvesno, jer su i Partzan i Radnički prikupili po 7 poena. Partizan je pobedio svoju drugu ekipu rezultatom 9:5, zatim Spartak Prozivku 17:8, a na kraju sa domaćim Radničkim igrao nerešeno rezultatom 7:7. Kragujevčani su osim meča sa Partizanom, ostvarili pobede protiv Spartaka 12:4, i drugog tima Partizana 9:8, pa su titulu osvojili igrači Partizana zbog ostvarene bolje gol razlike.\nU polufinalnoj grupi godišta 2006. Partizan je savladao Spartak Prozivku ubedljivo sa 19:0, Valjevo sa 13:2, kao i Taš sa rezultatom 13:1, pa će večeras od 20.45 igrati u finalu ovog takmičenja za trofej prvaka Srbije.\nU drugoj polufinalnoj grupi Zemun je prvi sa dve pobede, i to protiv Naisa sa 10:2, i Vojvodine 6:2, Šabac ima tri boda, kao i Vojvodina, dok je Nais bez bodova.\nPoznati su i finalisti koji će se boriti za trofej u 2004. godištu. Iz grupe A prva ide Vojvodina sa 6 bodova, druga ide Crvena Zvezda sa 5, dok je treće mesto zauzela ekipe Beograda sa jednim bodom a poslednje Valisa bez bodova, nakon dva kola. Ipak, situacija je jasna pa poslednje kolo neće imati uticaja na plasman grupe A.\nGrupa B nije donela iznenađenja, jer je Partizan pobedama nad Spartakom od 15:1, Starim Gradom 17:3, i Radničkim 13:5, zauzeo prvo mesto u grupi sa 9 bodova. Radnički je savladao Stari Grad rezultatom 17:6, kao i Spartak proivku 8:4, i na taj način zauzeo drugo mesto u grupi, a Stari Grad je zauzeo treće mesto pobedivši Spartak rezultatom 3:2, dok su poslednji Subotičani bez bodova.\nSevilja potvrdila transfer, Španac dobija novu priliku u Primeri\nTako to radi Bajern, samo što su ga doveli, poslali ga na pozajmicu\nNula Voše u generalnoj probi pred start Superlige Srbije\nPrethodna Savić izbacio rani jutarnji trening, ali pojačao ritam rada


Astronumera Daca - Usluge\nAstronumeraDaca.rs je posvećen zaštiti svih informacija koje sakuplja i čuva o Vama. Korisnici naših usluga prihvataju da se podaci o njima koriste u skladu sa ovom Politikom privatnosti. AstronumeraDaca.rs sakluplja minimalnu količinu informacija o Vama u svrhu pružanja kvalitetne usluge. Politika privatnosti ukazuje na sve procese koji mogu rezultirati sakupljanjem podataka o Vama. Vaša poseta našem sajtu daje nam pravo za prikupljanje pomenutih informacija.\nAstronumeraDaca.rs može sakupljati sve informacije koje nam šaljete zavisno od tipa formulara koje popunjavate uključujući ime, adresu, broj telefona, faksa, email adresu, kao i ostale podatke koje možete ostaviti na sajtu. Ostale informacije koje mogu biti zahtevane u skladu sa promena koje su naznačene na sajtu.\nAstronumeraDaca.rs koristi sakupljene informacije prvenstvano u svrhu obrade zahteva korisnika i posetioca sajta. Sve standardne mere predostrožnosti se preduzimaju kako bi se sprečio neovlašćen pristup ovim podacima. Od korisnika se može zahtevati naknadna provera identiteta kako bi informacije o nalozima bile potpune. AstronumeraDaca.rs povremeno slati newsletter na primarni kontakt e-mail, a korisnici su u mogućnosti da se ispišu sa ove mailing liste.\nAstronumeraDaca.rs ne razmenjuje ni jednu informaciju o korisnicima sa trećim licima. AstronumeraDaca.rs može koristiti informacije u cilju održavanja kontakta sa korisnicima i obaveštavanja o razvoju našeg biznisa. I ovom slučaju korisnici imaju mogućnost da se ispišu da mailing liste. Ukoliko u nekom trenutku u budućnosti budemo primorani da otkrijemo sakupljene informacije trećoj strani (npr. državnim organima), o tome će korisnik biti obavešten i saglasan. AstronumeraDaca.rs može povremeno objaviti informacije opšteg tipa trećim licima – na primer, broj posetilaca sajta koji su pounili neku online prijavu, ali pritom nikada neće uključiti informacije pomoću kojih bi se mogli identifikovati pojedinci, osobe koje su popunile pomenutu formu.\nAstronumeraDaca.rs garantuje da striktno primenjuje sve standardne bezbednosne mere štiteći lične podatke sakupljene od svojih korisnika. Ipak, mogu postojati propusti vezani za bezbednost koji nisu pod kontrolom AstronumeraDaca.rs. Odlukom da sajtu AstronumeraDaca.rs obezbedite lične informacije korisnik razume i slaže se sa činjenicom da bezbednost, integritet i privatnost njegovih podatake ne može biti 100% garantovana. AstronumeraDaca.rs zadržava pravo da bilo kada izmeni ovu Politiku privatnosti. Svaka izmena postaje važeća nakon njenog objavljivanja na sajtu www.AstronumeraDaca.rs. Korisnik se obavezuje da povremeno pročita ovu politiku privatnosti kako bi bio upoznat sa eventualnim izmenama iste. Ukoliko korisnik nastavi da koristi sajt i usluge AstronumeraDaca.rs nakon bilo koje nove verzije politike privatnosti, podrazumeva se da je istu prihvatio kao važeću.\nCopyright 2009-2010. Astronumeradaca.rs | Politika privatnosti |sva prava zadržana.